09:06 30.10.2020 Tehranda Fransa səfirliyi qarşısında aksiya keçirilib\n09:02 30.10.2020 Ermənistanın Azərbaycana raket hücumlarına etiraz məqsədilə Cenevrədə aksiya keçirilib\n09:01 30.10.2020 Moldovanın aparıcı KİV-ləri Bərdə şəhərinin raket atəşinə tutulması barədə məqalələr yayıb\n08:54 30.10.2020 Səhər saatlarından başlayaraq bir sıra yaşayış məntəqələrimiz atəşə tutulur\n08:52 30.10.2020 Müdafiə Nazirliyi cəbhədəki son vəziyyəti açıqlayıb\nAzərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Azərbaycan Ordusu torpaqlarımızın azad edilməsi ilə bağlı tapşırıqları yüksək döyüş əzmi və igidliklə icra edir\nAzərbaycan xalqı bu günlər qızıl hərflərlə canlı tarix yazır. Günnüt və Lələtəpə əməliyyatlarında, iyul hadisələrində artıq ordumuz ermənilərə güclü zərbələr vurmuşdu. Ancaq indi baş verənlər tamamilə başqa bir tarix yaradır. Bu tarix Ali Baş Komandanın, cənab Prezidentin ətrafında sıx birləşmiş xalqın tarixidir. Ona görə insanların sevincdən yaranan göz yaşlarını da görmək olur. Amma təkcə sevinc hissi kifayət deyil – əlimizdə olan bütün maddi və mənəvi resursları cəmləşdirməliyik. İlk uğurlu addımlarımızı yüksək səviyyədə davam etdirməliyik.\nBu fikirləri AZƏRTAC-a Milli Məclisin Beynəlxalq münasibətlər və parlamentlərarası əlaqələr komitəsinin sədri, Azərbaycanın AŞPA-da nümayəndə heyətinin rəhbəri Səməd Seyidov bildirib.\nSəməd Seyidov deyib ki, bu gün Avropa və onun sütununu təşkil edən Fransa və Almaniya dost ölkələrdir, lakin tarixə nəzər yetirsək, aralarında baş verən müharibələrdə keçmişdə milyonlarla insanlar həlak olub. Onların bugünkü münasibətləri işğalçının işğalçı, faşistin faşist adlandırıldığı, ədalətin zəfər çaldığı Nürnberq məhkəməsindən keçib. Yalnız bundan sonra Fransa və Almaniya birləşib Avropa İttifaqını yarada bilib.\nAzərbaycana qarşı isə öz torpaqlarımızda 30 ildir ki müharibə aparılır. Dünya bunu ola bilsin başa düşmür, çünki o, bizə ədalətsiz sülhü, torpaqların işğal altında qalaraq ölkələrimizin barışmasını, düşmənlə dost olmağımızı, Xocalı soyqırımını, snayperlə öldürülən yaşlı insanları və cavan balalarımızı da unutmağımızı təklif edir. Bu isə qeyri-mümkündür. Bizə deyirlər ki, azərbaycançılığımızı yaddan çıxaraq, mentalitetimizi unudaq, amma belə olduğu təqdirdə sülh bizim nəyimizə lazımdır? Bu münaqişə qanla yaddaşımıza həkk olunub, bizim hər zaman qəlbimizdə olan ağrı və faciədir. Onu heç vaxt yaddan çıxarmayacağıq – istəsək belə mümkün deyil. Prezident İlham Əliyevin dediyi kimi, Dağlıq Qarabağ məsələsi bizim milli məsələmizdir. Dağlıq Qarabağ məsələsinin həlli bizim tarixi vəzifəmizdir.\nÜmumdünya qanunlarını pozan ermənilərin bizim torpaqdakı faşizminin qarşısını birdəfəlik almalıyıq. Xarici hərbi attaşelərə və beynəlxalq təşkilatların (BMT, Aİ, BQXK) ölkəmizdəki nümayəndələrinə Ermənistanın Azərbaycana qarşı təcavüzü, təxribatı, cəbhə xəttində yaranmış vəziyyət, qoşunlarımızın əks-tədbirləri və yaranmış əməliyyat şəraiti haqqında bütün məlumatlar artıq verilib. Bundan sonra dünya da öz qərarını verməlidir, Azərbaycanı dəstəkləməlidir, çünki haqq bizim tərəfimizdədir.\nİndiyədək Ermənistan istəyirdi ki, münaqişə digər beynəlxalq təşkilatlarda yox, yalnız Minsk qrupu çərçivəsində müzakirə olunsun. Nəticədə, dünyada Qarabağ məsələsi həll yolunu tapmırdı, çünki Minsk qrupu tərəfindən 30 il ərzində heç bir addım atılmırdı. Bununla da məsələnin həlli uzadılırdı və status-kvo saxlanırdı. Ermənistanın məqsədi də məhz bu idi. Azərbaycan bunu çox gözəl başa düşürdü, amma indi Ermənistan artıq fərqli Azərbaycanla rastlaşır və layiqli cavabını alır. Ordumuz torpaqlarımızın işğaldan azad edilməsi istiqamətində tapşırıqları yüksək döyüş əzmi və igidliklə icra edir, Ermənistan isə təxribatlar və dezinformasiya fəaliyyətlərini həmişəki kimi davam etdirir, dinc əhalini hədəf almaqla Cenevrə Konvensiyası ilə üzərinə düşən öhdəlikləri kobud şəkildə pozur.\nBu yaxınlarda Prezident İlham Əliyev iki dəfə dünyaya müraciət etdi və onun hər iki müraciətində açıq şəkildə xəbərdarlıq var idi. İndi isə biz bir xalq kimi birliyimizi göstərməli, Ali Baş Komandanın ətrafında birləşməliyik. Məhz bu birliyin nəticəsində biz qələbəyə nail olacağıq. Bu hələ başlanğıcdır – yeni, bu kimi gözəl xəbərlərin eşidilməsi və əldə olunması naminə fəaliyyət göstərməliyik. Əminəm ki, bu, davam edəcək və Azərbaycan torpaqları düşməndən azad olunacaq.\nErmənistanın Azərbaycana raket hücumlarına etiraz məqsədilə Cenevrədə aksiya keçirilib18:12 28.09.2020\nMoldovanın aparıcı KİV-ləri Bərdə şəhərinin raket atəşinə tutulması barədə məqalələr yayıb18:12 28.09.2020\nSəhər saatlarından başlayaraq bir sıra yaşayış məntəqələrimiz atəşə tutulur18:12 28.09.2020\nMüdafiə Nazirliyi cəbhədəki son vəziyyəti açıqlayıb18:12 28.09.2020\nQisas alınır18:12 28.09.2020\nHaqq dünyasına köçən arzu18:12 28.09.2020


UPL-XXV tur. “Xəzər Lənkəran”a qarşı qəsd | Xəzər Lənkəran\nUPL-XXV tur. “Xəzər Lənkəran”a qarşı qəsd\nDünən Unibank Premyer Liqasının XXV turunda “Xəzər Lənkəran” daha mühüm iki xal itirdi. Hakimlər briqadasının damğasını vurduğu oyunda bir neçə şübhəli qərar verildi ki, bunların hamısı rəqib – “Neftçi”nin xeyrinə oldu. Beləcə cai mövsüm keçirilən üçüncü “Böyük oyun”da qolsuz heç-heçəylə nəticələndi. Lənkərana bir xal üçün gəlmiş “Neftçi” istəyinə çatdı.\nVəziyyətin bu həddə çatmasında hakimlər briqadasının matçı birtərəfli idarə etməsinin rolu böyük oldu. Hələ ilk yarının əvvəlində İvan Svetkovun künc zərbəsindən sonra Emeka Opara hamıdan yuxarı tullanaraq gözəl qola imza atarkən hakimlər arasında anlaşılmazlıq yarandı – Əfqan Həmzəyev mərkəzi göstərsə də, yan xətt hakimi Roman Vasilyev bayrağını qaldıraraq bolqar legionerimizin ötürməsindən sonra topun havada meydanı tərk etdiyini işarələdi. Qol ləğv olundu və tribunalara toplaşmış 12-13 min azarkeş açıq şəkildə hakimləri təhqir etməyə başladı. Daha sonra hakimlər daha bir neçə epizodda şübhəli qərarlar verməklə gah “Xəzər Lənkəran”ın hücumunun qarşısını alır, gah da “Neftçi”yə təhlükəli zonadan standard vəziyyət hüququ qazandırırdı. Oyunda bir neçə dəfə fasilə yaransa da, hakim ilk yarının əsas vaxtına cəmi bir dəqiqə əlavə etməklə narazılıq edənlərin əlinə daha bir səbəb verdi.\nİkinci yarıda yalnız qələbə haqda düşünən lənkəranlılar daha böyük qüvvə ilə irəli atıldılar. Komandamız real qol vəziyyəti yaratmaqda çətinlik çəksə də, hər halda iki-üç epizodda buna nail oldu. Və ən maraqlısı odu ki, bu epizodlarda da səhnəyə çıxan referinin qərarları meydan sahiblərinin əlehinə oldu. Əvvəlcə ikinci yarıda meydana çıxan Kristian Kabralın yarızərbə-yarıötürməsindən sonra Opara yenə hamıdan hündürə tullandı. Amma ölkə çempionatında havada bəlkə də ən yaxşı futbolçu olan nigeriyalının qapıçıyla toqquşması fol kimi dəyərləndirildi və topun sonradan tora daxil olması qol olaraq keçərli deyildi. Oyunun son bölümündə isə Mario Souzanın qapıçıyla üz-üzə qalmasına rəqib müdafiəçilər imkan vermədilər. Kənardan aşkar kobudluq kimi görünən epizodların birində Əfqan həmzəyev braziliyalı futbolçumuza simulyasiyaya görə sarı vərəqə göstərdi. Nəhayət, daha bir dəfə rəqib cərimə meydanında olan Kristian ötürməsi zamanı top “Neftçi”nin müdafiəçisinin əlinə dəydi. Hakimin fiti bu epizodda da susdu...


Nazirlik günəş panelləri sistemi ilə bağlı pilot layihə həyata keçirəcək - İqtisadiyyat - Xəbərlər - Azadİnform İnformasiya Agentliyi\nSamir Soltanov/AZADİNFORM. “Azərbaycan Respublikasında kommunal xidmətlərin (elektrik və istilik enerjisi, su və qaz) inkişafına dair Strateji Yol Xəritəsi”nin tam şaxələndirilmiş və ekoloji baxımdan təmiz elektrik enerjisi istehsalının təmin edilməsi hədəfinə uyğun olaraq Energetika Nazirliyi Asiya İnkişaf Bankının dəstəyi ilə üzən günəş panelləri sistemi ilə bağlı pilot layihə həyata keçirəcək.\nNazirlikdən Azadinform-a verilən məlumata görə, Nazirlər Kabineti “Üzən günəş panelləri sisteminin inkişafına dair biliklərin mübadiləsi və texniki yardım dəstəyi” adlı pilot layihənin icrasına icazə verib. Asiya İnkişaf Bankı tərəfindən məsləhətçi şirkətin seçilməsi üçün tender prosesi yekunlaşdıqdan sonra layihə üzrə işlərə başlanması planlaşdırılır.\nQeyd edək ki, Energetika Nazirliyi аlternativ və bərpa olunan enerji mənbələrindən istifadənin genişləndirilməsi məqsədilə mövcud potensialın qiymətləndirilməsi, bu istiqamətdə həyata keçiriləcək layihələrin müəyyənləşdirilməsi və beynəlxalq təşkilatlarla əməkdaşlıq əsasında qabaqcıl təcrübənin öyrənilməsi ilə bağlı kompleks tədbirlər görür.\n18.07.2018 12:33 / Baxılıb: 205 / Çap


Suriyada 200 minə yaxın insan ölümlə üz-üzə qalıb – Ümumdünya Səhiyyə Təşkilatı köməyə çağırır\n15 İyul 2018 - 10:22\nSuriyada 200 minə yaxın insan ölümlə üz-üzə qalıb –Ümumdünya Səhiyyə Təşkilatı köməyə çağırır\nÜmumdünya Səhiyyə Təşkilatı Suriyanın cənubunda yaşayan 200 000-dən çox insanın təcili tibbi yardıma ehtiyacı olduğunu bildirir. Həmin ərazidə Rusiyanın dəstəklədiyi Suriya hökumət qüvvələri və silahlı müxalifət qrupları arasında bu yaxınlara qədər qızğın döyüşlər gedib.\nBirləşmiş Millətlər Təşkilatı və digər yardım qurumları Suriyanın cənubunda hökumət nəzarəti altında olan ərazilərdə yaşayan insanları tibbi və digər yardımla təmin etmək gücündədir. Lakin həmin ərazilərin üsyançıların nəzarəti altında olan Daraa və Kuneytra şəhərlərinin bir hissəsinə daxil olmaq mümkün deyil. Bu isə 200 000-dən çox insanın tibbi vəziyyəti ilə bağlı narahatlıqlara səbəb olub.\nÜmumdünya Səhiyyə Təşkilatının sözçüsü Tarik Yasareviç bildirib ki, təşkilat həmin ərazilərə “maneəsiz və dərhal” daxil olmağa imkan yaradılması üçün çağırış edir: “Oradakı məcburi köçkünlərin böyük əksəriyyəti artan yay temperaturu, tozlu səhra küləkləri, içməli suya və sanitariya xidmətlərinə məhdud çıxış şəraitində yaşayırlar. Son həftə susuzluğa və çirkli su ilə keçən xəstəliklərə görə, 15 suriyalı – 12 uşaq, 2 qadın və bir yaşlı kişi ölüb.”\nÜmumdünya Səhiyyə Təşkilatı bildirir ki, Daraa və Kuneytra şəhərlərində ictimai xəstəxanaların və səhiyyə mərkəzlərinin təxminən 75 faizi ya bağlıdır, ya da qismən fəaliyyət göstərir. Nəticədə, çoxlu sayda xəsarət almış insanlar və hamilə qadınlar təcili və mütləq tibbi qayğıdan kənar qalıb.


525-ci Qəzet - "Poliklinikalar fəaliyyətlərini standart qrafik üzrə bərpa edib"\n“Karantin qaydalarının yumşalmasından sonra poliklinikalar öz fəaliyyətlərini standart qrafik üzrə bərpa edib və bütün tibb heyəti tam şəkildə iş cədvəlinə uyğun işləyir”.\nAPA-nın məlumatına görə, bunu Bakı şəhər Baş Səhiyyə İdarəsinin Ambulator-poliklinik xidmətin təşkili sektorunun müdiri Esmira Hacıyeva deyib. O bildirib ki, indi poliklinikalarda sahə həkimi və ya ixtisaslı həkimlərin qəbuluna rahatlıqla düşmək üçün vətəndaşlar qeydiyyat şöbəsinə müraciət edib, yazıla bilərlər:\n“Həm də pasiyentlər öncədən təyin olunmuş vaxtda qəbula gəldiklərinə görə poliklinikalarda heç bir sıxlıq yaşanmır. Pasientlərin təxirəsalınmaz tibbi yardıma ehtiyacları olan təqdirdə qəbula yazılmadan da həkim qəbuluna düşmək mümkündür”.\nE.Hacıyeva poliklinikalarda tətbiq edilən qəbul qaydalarını da sadalayıb:\n“Poliklinikaya daxil olan hər bir şəxs girişdə qarşılanır, onun hərarəti təmassız termometr vasitəsilə ölçülür. Təhlükəsizliyi təmin etmək üçün poliklinikanın girişində əl üçün spirt tərkibli dezinfeksiyaedici vasitələr yerləşdirilib. Binaya daxil olan hər bir şəxsdən tibbi maskaların taxılması tələb olunur. Bədən temperaturu 37.1 dərəcə C və daha yuxarı olan şəxslərin poliklinikalara daxil olmalarına qadağa qoyulur. Bundan sonra həmin şəxslər birbaşa poliklinikanın nəzdində olan və yaşayış yerlərinə aid olan sahə məntəqələrinə yönləndirilir. Sahə məntəqələrində onlardan test nümunələri götürülür və həmçinin, şikayətlərinə görə, həkim tərəfindən müvafiq məsləhətlər verilir”.\nSektor müdiri Bakı şəhər poliklinikalarında hazırda planlı və diaqnostik tibbi müayinələrin necə aparılması haqda da danışıb:\n“Bu müayinələr öz standart qrafiki üzrə aparılır. Sahə həkimi öz sahəsinə aid olan poliklinikada qeydiyyatda olan xəstələri ilə əlaqə saxlayıb, vaxt təyin edib poliklinikaya planlı müalicəyə dəvət edir. Xəstə COVID-19 virusuna yoluxmaq üzrə yüksək risk qrupuna daxildirsə (65 yaş və yuxarı, ürək xəstəliyi, diabet və ağciyər xəstəlikləri olan şəxlər), sahə həkimi xəstəyə evdə baş çəkir və ona müvafiq tövsiyələr verir”.\nO bildirib ki, ixtisas həkimləri diaqnostik müayinələrini sahə həkimlərinin göstərişi ilə həyata keçirir:\n“Qadın məsləhətxanalarında iş eyni qaydada davam edir. Hətta hamilə qadınların Səhiyyə Nazirliyinin müvafiq kliniki protokoluna uyğun olaraq mütəmadi müayinələri həyata keçirilir. Ölkədaxili sərt karantin dövründə dispanserizasiyanın həyata keçirilməsi məhdudlaşdırılmışdı. Karantin qaydalarının yumşalmasından sonra dispanserizasiya prosesi yenidən bərpa olunub. Eyni vəziyyət uşaq tibb müəssisələrində uşaqların planlı peyvəndlərlə əhatə olunması prosesinə öz təsirini göstərib. Hazırda peyvəndlərin aparılması, hər zaman olduğu kimi, Milli Peyvənd Təqviminə görə həyata keçirilir”.


Prezident Kitabxanasında Mehriban Əliyevanın fəaliyyətinə dair kitab sərgisi açılmışdır\nAzərbaycan Respublikasının Birinci vitse-prezidenti Mehriban Əliyevanın anadan olmasının 55 illiyi münasibətilə Azərbaycan Respublikası Prezidentinin İşlər İdarəsinin Prezident Kitabxanasının Konfrans zalında “Mehriban Əliyeva - 55” sərgisi təşkil edilib. Sərgidə Mehriban Əliyevanın həm Birinci vitse-prezident, həm Heydər Əliyev Fondunun prezidenti, həm Azərbaycan Mədəniyyət Fondunun rəhbəri, həm UNESCO və İSESCO-nun xoşməramlı səfiri, həm də Azərbaycan Gimnastika Federasiyasının prezidenti kimi çoxşaxəli fəaliyyətini özündə əks etdirən müxtəlif dillərdə kitablar, haqqında məqalələr dərc edilən jurnallar, foto-albomlar nümayiş etdirilir.\nSərgidə nümayiş etdirilən kitablar arasında Heydər Əliyev Fondunun dəstəyi ilə Azərbaycanın təbiətini, mədəniyyətini, incəsənətini özündə dolğun şəkildə əks etdirən və nəfis tərtibatda çap edilən kitablar xüsusilə diqqəti cəlb edir.\nBirinci xanım Mehriban Əliyevanın ölkəmizin ictimai-siyasi, sosial-mədəni həyatında, Azərbaycan mədəniyyətinin xarici ölkələrdə təbliği, maddi və qeyri-maddi irsimizin qorunması sahəsində, xeyriyyəçilik və humanist addımların atılması istiqamətində gördü işlərin miqyası böyükdür. Onun çoxşaxəli fəaliyyəti Avropa və Asiya qitəsi, eləcə də Azərbaycanın qonşu ölkələri də daxil olmaqla, geniş bir coğrafiyanı əhatə edir və bu coğrafiya gündən-günə genişlənir.\nBütün bunları nəzərə alaraq, 2016-cı ildə Prezident Kitabxanasında “Mehriban Əliyeva. Azərbaycanın birinci xanımının fəaliyyəti mətbuat səhifələrində” elektron nəşrini hazırlayaraq istifadəçilərin ixtiyarına verilib. Elektron nəşrdə Mehriban Əliyevanın fəaliyyət istiqamətlərini özündə əks etdirən bölmələrlə yanaşı, birinci xanımın qısa bioqrafiyası, ona həm ölkəmizdə, həm də xarici dövlətlər və mötəbər beynəlxalq təşkilatlar tərəfindən verilən mükafatların, orden və medalların, fəxri adların və təltiflərin xronologiyası təqdim olunur. Xeyirxahlıq, humanizm, sosial ədalət prinsiplərinə sadiqlik, yüksək mədəni dəyərlərə söykənən çoxşaxəli fəaliyyət Mehriban Əliyevanın birinci xanım kimi portretinin əsas cizgiləridir. Geniş oxucu kütləsi üçün nəzərdə tutulan elektron nəşr https://mehribanaliyeva.preslib.az/ domeni vasitəsilə istifadəçilərə təqdim olunur. Minlərlə materialın tam mətnini əhatə edən bu elektron nəşr mütəmadi olaraq yenilənir.\n“Mehriban Əliyeva. Azərbaycanın birinci xanımının fəaliyyəti mətbuat səhifələrində” elektron nəşri kitabxana istifadəçilərinin daha çox müraciət etdikləri elektron resurslardan biridir.\nXalq qəzeti.- 2019.- 28 avqust.- № 187.- S.7.


Sübut Əsədov: Vətəndaşların vaksinasiya prosesində daha fəal iştirak etmələri vacibdir\nAna səhifə / Xəbər lenti / Sübut Əsədov: Vətəndaşların vaksinasiya prosesində daha fəal iştirak etmələri vacibdir\n“Ölkəmizdə yeni növ koronavirus (COVID-19) infeksiyasına yoluxmanın qeydə alındığı ilk günlərdən etibarən bütün zəruri addımlar atılıb. Pandemiya ilə mübarizə sahəsində Azərbaycan dövlətinin həyata keçirdiyi tədbirlər sayəsində müsbət nəticələr əldə olunub. Digər tərəfdən, Azərbaycan dünyanın aparıcı ölkələri ilə eyni vaxtda vaksinasiya prosesinə başlayıb”.\nS.Əsədovun sözlərinə görə, son günlərdə Azərbaycanda yeni növ koronavirus infeksiyasına yoluxma və ölüm hallarının artması narahatlıq doğurur: “Kütləvi vaksinasiya prosesi başlayandan sonra ölkəmizdə yoluxma sayının azalması ilə Azərbaycanda sərt karantin rejiminin yumşaldılması üçün bəzi tədbirlər görülüb. Mütəxəssislərin bildirdikləri kimi, karantin rejiminin yumşaldılması nəticəsində açıq havada maska rejiminin ləğvi, metronun açılması, şənlik mərasimlərinə icazə verilməsi koronavirusun daha geniş yayılmasına və yoluxma sayının kəskin artmasına səbəb olub”.\nPartiya sədri deyib ki, ölkəmizdə yoluxma və ölüm sayında artımın bu templə davam etməsi yenidən məhdudiyyətlərin tətbiqi məsələsini gündəmə gətirə bilər: “Üstəlik, dünyada, xüsusilə region ölkələrində, o cümlədən Rusiya, İran, Gürcüstanda COVID-19-a yoluxma hallarında kəskin artımın müşahidə olunması təhlükənin ciddiliyindən xəbər verir. Eyni zamanda, virusun yeni ştamlarının region ölkələrində yayılması Azərbaycan əhalisi üçün də siqnal olmalıdır. Mövcud vəziyyətdə pandemiya ilə mübarizə üçün ən təsirli vasitə vətəndaşların vaksinasiya prosesinə daha fəal cəlb olunması olsa da, eyni zamanda, qapalı məkanlarda maskadan istifadə, sosial məsafəyə, gigiyenik qaydalara riayət olunması da bu işə mühüm töhfə olar. COVID-19-un geniş yayılmasının qarşısını almaq üçün vətəndaşların vaksinasiya prosesində daha fəal iştirak etmələri vacibdir”.


Azərbaycan manatı öz real məzənnəsini tapacaq - EKSPERT - Azinforum.az İnformasiya Portalı\nAna səhifə / Kriminal / Azərbaycan manatı öz real məzənnəsini tapacaq – EKSPERT\nAzərbaycan manatı öz real məzənnəsini tapacaq – EKSPERT\n“Son günlər yeni müzakirə və mübahisə mövzusu ortaya çıxıb ki, Mərkəzi Bank (AMB) tərəfindən cari ilin yanvarın 12-dən etibarən valyuta hərraclarının yeni formatda keçirilməsindən, həmçinin kommersiya bankları üçün xarici valyuta alışı və satışı üzrə tədbiq olunan -/+4-lik marjanın ləğvindən sonra manat “tam üzən məzənnə” rejiminə keçib, ya yox.\nQeyd olunan mövzuya dair AMB İdarə Heyəti sədrinin müavini Aftandil Babayev öz sözləriylə tam aydınlıq gətirərək söyləyib ki, artıq, manatın məzənnəsini banklar müəyyən edir.\nBu isə o deməkdir ki, məzənnə tam liberal əsasda formalaşır. Bəs, əslində vəziyyət necədir?Manatın dəyəri həqiqətənmi tam sərbəst buraxılmışdır?\nAzərbaycanda hökumət manatın məzənnəsini əvvəl idarəolunan, hazırda isə valyuta hərraclarının keçirilməsi mexanizmini yavaş-yavaş təkmilləşdirmək, sonda isə kommersiya bankları üçün xarici valyuta alışı və satışı üzrə tədbiq olunan -/+4-lik marjanı da ləğv etmək yolu ilə tam sərbəst tənzimlənən rejimə keçməklə əslində, valyuta ehtiyatlarımızı bacardıqca qorumaq siyasəti yürütmüşdür. Və buna əhəmiyyətli dərəcədə nail olmuşdur”.\n“AMB İdarə Heyəti sədrinin müavini Aftandil Babayev qeyd edib ki, manatın orta çəkili məzənnəsi həm hərracda, həm də elə həmin gün hərracdan kənar banklararası açıq bazarda aparılan əməliyyatlar nəticəsində müəyyən olunur.\nVə həmin məzənnə də rəsmi məzənnə kimi elan olunur – inzibati yolla təyin edilmir. Yəni ki, manatın orta çəkili məzənnəsinə təkcə hərracdakı qiymət deyil, ondan kənar əməliyyatların nəticələri də təsir edir.\nSözün qısası, ölkəmizdə “tam üzən məzənnə” rejimi məhz bu mexanizmdən ibarətdir. Bundan artıq, tələb və təklif nisbəti üzrə müvafiq nəticələr gözləməyə dəyməz və bu, absurddur. AMB uzunmüddətli hazırlıqdan sonra bu mərhələyə gəlib çatmışdır ki, Azərbaycanda manat öz real məzzənəsini bundan sonra da məhz bu cür mexanizm çərçivəsində tapacaqdır.\nO ki qaldı valyuta bazarı iştirakçılarına, başqa sözlə desəm, xarici valyuta – dollar təklifiylə yalnız Neft Fondunun çıxış etməsi məsələsinə, banklar iqtisadiyyatın real sektoruyla qarşılıqlı əlaqəyə nail olduqca və bu sahədə əməkdaşlıq bərpa olunduqca bu müstəvidə də müsbət dəyişikliklərin, yəni tədricən alternativ imkanların təşəkkül tapacağının şahidi ola biləcəyik.\nAncaq hazırda əsas fakt odur ki, manatın məzənnəsi üzrə son günlər ərzindəki dəyişikliklər tempi və dinamika onun arxasında hələki yalnız neft amilinin durmasına baxmayaraq, hər halda səbəst şəkildə üzə bildiyini göstərir”, – deyə P.Heydərov deyib.\nÖncəki Məşhur İdman Sağlamlıq Mərkəzi bağlandı – 80 İL SONRA\nNövbəti Beriya Göyçə gölü yaxınlığını niyə seçdi?


Əsas qanunumuz olan Konstitusiya hər bir vətəndaşa dövlətin ictimai-siyasi həyatında iştirak etməsi üçün geniş imkanlar yaradır.\nÖlkəmizdə həyata keçirilən iqtisadi islahatlar, siyasi maarifləndirmə işləri, insan hüquq və azadlıqlarının təmini istiqamətində atılan addımlar, vətəndaş cəmiyyəti institutlarının dövlət orqanları ilə sıx əlaqə qurmasının nəticəsi olaraq ictimai nəzarətin güclənməsi sferasında mühüm işlər görülür. Xüsusən qeyd etməliyik ki, bu sahədə gənclər hər bir ölkənin ictimai-siyasi, sosial-iqtisadi, elmi-mədəni-humanitar həyatında mühüm rola malik potensial qüvvə kimi əsas yer tutur. Güclü və aktiv qüvvə kimi gənclər ölkə həyatının bütün sahələrində öncül yer tutmaqla yüksək indikatorlara çatmağa zəmin yaradan zəngin bazadır.\nSon zamanlar Azərbaycanda gənclərin dövlət idarəçiliyində, siyasətdə, parlamentdə, yerli icra strukturlarında, icra hakimiyyətində, bələdiyyələrdə təmsil olunmaqları üçün çox böyük imkanlar yaradılmaqdadır.\nPrezident İlham Əliyev çıxışlarında dəfələrlə qeyd etmişdir ki, "Azərbaycanda həyata keçirilən gənclər siyasətinin mahiyyətində gəncliyi dövlətçiliyə, milli-mənəvi dəyərlərə sadiq, eyni zamanda, dünyadakı rəqabət şərtlərinə davam gətirəcək səviyyədə intellektual və mobil qüvvə kimi görmək istəyi dayanır. Qeyd edilən məsələyə professional yanaşmanın məntiqi nəticəsidir ki, bu gün gənclər hakimiyyətin müxtəlif qollarında təmsil olunmaqla dövlət idarəçiliyində yaxından iştirak edirlər”.\nEyni zamanda dünya təcrübəsindən faydalanaraq bildirməliyik ki, vətəndaş cəmiyyəti strukturlarının dövlət orqanlarının işində yaxından iştirak etməsi, verilən qərarlarda təsiretmə gücünə sahib olması idarəetmənin ən effektiv üsullarındaıdr. Sonda xüsusilə vurğulamalıyam ki, gənclərin rolunun idarəetmədə artırılması ilə bərabər ictimai nəzarətin möhkəmləndirilməsi tədbirləri olmasa ölkəmiz uğurla inkişaf edə bilməz. Qloballaşan və sürətlə inkişaf edən müasir dövrdə qabaqcıl dünya ölkələrinin inkişafı üçün məhz dövlət idarəetməsində vətəndaş həmrəyliyinin ifadə edilməsi, habelə ictimai nəzarətin həyata keçirilməsi çox vacib bir amil kimi qarşıya qoyulur. Bu ondan irəli gəlir ki, nəinki inzibati orqanlar, idarəetmə orqanları, rəhbər orqanları, eləcə də ölkənin hər bir vətəndaşı idarəetmə orqanlarına nəzarət etməlidir. Əgər ictimai nəzarət olarsa, özlərini daha məsuliyyətli hiss edərlər, öz işlərinə daha diqqətlə yanaşarlar. Belə idarəetmə demokratiyanın ən yüksək təzahürlərindəndir.\nTəbii ki, bəzi hallarda qanunsuzluqlar, qanun pozuntuları, sosial ədalətin pozulması halları baş verir. Bizim ictimaiyyət bu halların baş verməsi zamanı kənarda qalmayaraq, dərhal reaksiya verir. Belə də olmalıdır, İnsanlar üzləşdikləri problemləri bildirməli, şikayətlərini müvafiq orqanlara çatdırmalıdırlar. Ona görə də xalqın səsi parlamentdə, mediada və ictimai müzakirələrdə daha çox eşidilməlidir.


Raqif Ədalətoğlu elə bir oğuldur ki,nə qədər ömrü uzun olsa bir o qədər yaxşı əməllərə imza atmış ola biləcək - Bakupress.az\nİnsan yeganə varlıqdır ki, onun ağlı, düşüncəsi vardır. Hər bir insan bu dünyada etdiyi əməllərlə yaşayır, kimisi yaxşı, kimisi pis əməllərlə insanların yaddaşında qalır. İnsanın əməlləri ilə yaşaması onun etdiyi yaxşılıqlar onun dünyaya etdiyi gözəlliklərdir. Azərbaycanda belə oğullardan biridə BakuPress Milli İnformasiya Agentliyinin icraçı direktoru Raqif Ədalətoğludur.Bu gün onun doğum günüdür.\nYaxşılıq işıq kimidir, yayılması işığı azaltmaz. Yaxşılıq azalma deyil, çoxalma halıyla gerçəkləşir. Yaxşılıq ruhi sahədə onu edən sahibinə qayıdır və təbii ki, mislini Allah bilər. Yaxşılıq yerdən göyə, kainata yayılan ruhi enerji kütləsidir. Bu enerji itmir, dağılmır. Həm hədəfə yönəlir, həm də nəticəsi sahibinə dönür.Bu insan sözündə və əməlində eyni olan,dostluqda sadiq,yoldaşlıqda mərd və ən əsası işində dəqiq bir insandır.Onun haqqında çox sözlər yazmaq olar amma bunlardan ən alisi o əsl Azərbaycan oğludur.Dəyanətli mərd dost,gözəl ailə başçısı,diqqətli və qayğıkeş ata,layiqli oğul və qardaş bacısına dağ kimi arxa ola bilən qardaşdır.\nDoğurdan da fikirləşəndə adam hiss edir ki, bir yaşamlıq\nömür payı həyatın şirinliyinə görə insan üçün çox azdır, lakin\nnə etmək olar, təbiətin bu hədiyyəsi ilə kifayətlənməkdən\nbaşqa hələlik özgə əlacımız yoxdur. Lakin bütün\nbunlar öz yerində, indi keçək məsələnin o biri tərəfinə.\nÖmür var çox qısa olub, xatirələrdə yaşayır, əbədiyyətə\nqovuşub. Ömür var uzun olub tarixin heç bir səhifəsinə\ndüşməyib. Raqif Ədalətoğlu elə bir oğuldur ki,nə qədər ömrü uzun olsa bir o qədər yaxşı əməllərə imza atmış ola biləcək bir insandır .Bəli bunu tam əminliklə deyə bilərəm.Bəzən səbirsiz,bəzən çılğın ,bəzən kövrək bəzən təlatümlü ola biər amma bütün bunların vəhdətində dürüst bir insan obrazı canlanır onun bir müharibəsi və tələbi var bu həyatda kim olursan ol dürüst ol!\nRaqif çoxlarından fərqlidir.Həyatda inandığım və etibar etdiyim yeganə insandır.\nSəni təbrik edirəm!Bacarıqlı,zəhmətkeş,xeyirxah bir oğulsan.Zəhmətin və iradən sayəsində çox şeylər əldə etmisən.Bundan sonra da uğurlarının davam etməsini arzulayıram.\nMən isə sənə həmişə inanmışam.Sən heç vaxt ruhdan düşmədin,həmişə də belə həyatsevər və optimist ol.Həmişə ətrafında sevdiklərin,çətin günündə dostların,xoşbəxt gününü bölüşə biləcəyin yaxınların bol olsun.Deyirlər insan dünyaya gələndə səmada bir ulduz da doğur.Onun yoluna işıq salmaq üçün.Qoy sənin ulduzun elə parlaq olsun ki,o işığa başqaları da yığışa bilsin.Sağlam və mənalı ömür arzulayıram!BakuPress-in bütün kollektivi adından səni təbrik edirəm!100 yaşa ,sağlam yaşa Allah sənə sağlam ömür versin səni hər yaşında şux ,sağlam ,xoşbəxt görümək bizim kimi dostların ən böyük arzusudur.\nArzum budur istəyinə çatasan,\nSevincinə yeni sevinc qatasan,\nİstəyirəm xoşbəxtlikdə batasan.\nƏziz dostum, doğum günün mübarək!\nÖmrün uzun, canın da ki sağ olsun,\nYollarının hər bir yanı bağ olsun,\nDostlar sənə dayaq olsun, dağ olsun.\nUnudulmaz bir gün yaşa bu axşam\nSağlığına dostlar içsin iki cam\nÜrəyində qalmasın bir arzu, kam\nDarıxma sən, gözün yolda qalmasın,\nGözlərindən gülüş əksik olmasın,\nYeni yaşın gəncliyini almasın!


"Azərbaycanlılardan üzr istə!"-Rusiyada yeni dalğa | Xural qəzeti\nƏsas Səhifə/GÜNDƏM/“Azərbaycanlılardan üzr istə!”-Rusiyada yeni dalğa\n“Azərbaycanlılardan üzr istə!”-Rusiyada yeni dalğa\n“Baza” (Rusiya), 29.10.2019\nDaxili İşlər Nazirliyinin əməkdaşları “Ümumi Xalqın Rifahı Naminə” Azərbaycan hərəkatını ekstremizmə görə yoxlayır. Bu hərəkatın fəalları Azərbaycan haqqında mənfi danışan şəxsləri kamera qarşısında üzr istəməyə məcbur edir və döyürlər. Polis təşkilatın bütün üzvlərini və hərəkatın maliyyə mənbələrini müəyynləşdirir. “Baza”nın aydınlaşdırdığı kimi, 250-dən çox adam və bir neçə şirkət hərəkat üçün “ianələr” verib.\nArtıq bir neçə gündür ki, İnternetdə “Ümumi Xalqın Rifahı Naminə” («Во благо общего народа» – VBON) Azərbaycan hərəkatı müzakirə olunur. Müzakirə iştirakçıları bəyan edirlər ki, onların yeganə məqsədi həmyerlilərinə kömək etmək və xalqlarının ənənəvi dəyərlərini qorumaqdır.\n“Biz ekstremist qrup deyilik, radikallar, canavarlar və əcinnə də. Biz yalnız xalqımızı alçaldan xəcalətdən yorulmuş, xalqın layiqli övladlarıyıq. Məqsədimiz dinimizə, adət-ənənələrimizə hörmətlə yanaşan ləyaqətli qardaşlarımızla birləşməkdir. Biz müxtəlif növ onlayn təbliğata qarşı fəal mübarizə aparırıq “(VKontakte-də VBON hərəkatının səhifəsi, müəllif punktuasiyası və imlası ilə).\nBu cür iddialara baxmayaraq, VBON metodları bir çox sual doğurur. “VBON”çuların öz adət-ənənələrini nə dərəcədə qoruduqlarını sosial şəbəkələrdə yayılan videolardan başa düşmək olar. Məsələn, onlardan birində “Instagram”-da Azərbaycan Hərbi Hava Qüvvələrinin polkovniki Rəşad Atakişiyevin ölümünə lağ edən bir rus kişi döyülür.\nİlk kadrlarda “təhqiramiz” şərhin özü görünür, sonra “Instagram” istifadəçisinin döyülməsi və kamera qarşısında tövbə etməsini görə bilərsiniz.\n“Səhvini boynuna alırsan” – deyə döyüləndən soruşulur.\n“Axı “bəli” dedim, əgər kiminsə xətrinə dəymişəmsə, üzr istəyirəm”.\n“VBON” loqosu ilə daha bir video Sankt-Peterburqda çəkilib. Videoda şıq kostyumda olan bir adam, transformator kabinəsinin qarşısında dayanaraq diktə altında Azərbaycan xalqından üzr istəyir.\n“Readovka” VBON haqqında ilk yazanlardan biri olub. Orada özlərini “azərbaycanlı etnik mütəşəkkil cinayətkar dəstənin qurbanları” adlandıran insanlardan bəhs edilib. Adamlardan biri kafenin sahibi Vyaçeslav Moskvindir. O, Azərbaycan fitnes-modelinə güldükdən sonra VBON üzvlərindən təhdidlər almağa başladığını söyləyib.\n“Vkontakte” və “Telegram”-dakı VBON yazılarına görə hərəkat üzvləri müntəzəm olaraq internet istifadəçiləri ilə belə söhbətlər aparırlar.\n“Dəfələrlə”Sözlərinə görə cavab ver, bunu üzümə de” rubrikamızda azərbaycanlıların və burnundan uzağı görə bilməyənlərin qurultayı təşkil edilib. Onların hər biri başa düşüb ki, bizimlə rəqabət aparmaq iqtidarında deyillər, çünki istənilən vaxt onları hər yerdə tapacağıq. Çətin ki bir də eyni qələti etsinlər. Bu son deyil, yalnız başlanğıcdır” (VBON hərəkatının “Vkontakte”-dəki açıqlaması).\nAksiyalar təkcə Rusiyada deyil, Azərbaycanın özündə də keçirilir. Orada VBON-çular LGBT (cinsi azlıqlar – tərc.) icmasının nümayəndələri ilə “profilaktik iş” aparırlar.\nSadə insanlarla yanaşı, VBON-çular media orqanları və bloqerləri də izləyir. VBON üzvləri bildiriblər ki, rəhbərlik etdikləri qurum Lenta.ru saytını azərbaycanlılarla əlaqəli məqaləni çıxarmağa məcbur edib, həmçinin, bloqer “Kirpi” (“Yojik”) və Rüstəm Mayer sözlərinə görə üzr istədiblər.\nMətbuatda yaranmış hay-küydən sonra hüquq-mühafizə orqanlarının əməkdaşları (Ədliyyə Nazirliyində qeydiyyata alınmamış) hərəkatın fəaliyyəti ilə maraqlanıblar. “Baza”nın aydınlaşdırdığı kimi, VBON liderləri və sıravi aktivistlər ekstremizm baxımından yoxlanılır. Ümumən hərəkatın ehtimal olunan 250-dən çox üzvü araşdırma hədəfindədir.\nDaxili İşlər Nazirliyinin materiallarına görə, “Ümumi Xalqın Rifahı Naminə” hərəkatı Moskvadakı Azərbaycan diasporunun himayəsi ilə yaradılıb. Üstəlik, bu hərəkatda hətta Daxili İşlər Nazirliyi və digər hüquq-mühafizə orqanlarının nümayəndələri var. Onların sayəsində təşkilatın fəalları lazımi şəxslərin məlumatlarını İnternetdən qısa zamanda əldə edirlər. Hüquq-mühafizə əməkdaşları ilə əlaqələr “Telegram”-dakı postlarla dolayı yolla təsdiqlənir.\nYeri gəlmişkən, hərəkatın yeni üzvlərinin “işə qəbulu” məhz tələbələr və idman klubları vasitəsi ilə həyata keçirilir.\n“Bəli, VBON-la əlaqəm, ancaq nə mənim, nə də birliyin digər yaradıcılarının təhqir və döyülmə ilə əlaqəsi var. İndi hər kəsin müzakirə etdiyi videolar abunəçilər tərəfindən göndərilib. VBON – təşkilat deyil, sadəcə ümumi məqsəd və fikirləri olan insanları birləşdirən ictimai səhifədir. Heç kim bizi maliyyələşdirmir və maliyyələşdirməyə ehtiyac duymuruq, çünki böyük layihələrimiz yoxdur, ofis icarəyə götürmürük, bu tip bir şeyimiz yoxdur. Heç bir maliyyələşdirmə nəzərdə tutulmur və planlaşdırılmır. Çünki ehtiyaclarımız yoxdur, əgər kiçik bir ehtiyac varsa, bu xərcləri özümüz ödəyirik”. Binnət Bünyadov\nOndan əlavə, Daxili İşlər Nazirliyinin məlumatına görə, VBON-un yaradıcıları və ideoloqları Murad Əzizov və Yaşar Cəfərovdur (“VKontakte”-dəki hər iki profil son vaxtlarda silinib). Hərəkatın 20 fəalı var. Demək olar ki, bütün sosial şəbəkə hesabları bağlıdır.\nVBON rəhbərlərindən biri də sahibkar Fərid Vahabovdur. Polis onu hərəkatın “pul kisələrindən” biri və VBON aktivistlərinin çox sərfəli qiymətlərlə məşq etdiyi “AzePride” idman salonunun qeyri-rəsmi sahibi adlandırır.\n“Kontur.Fokus” biznes reyestrinə görə, Vahabovun əsas işi toxuculuq, xəzlərin yuyulması və quru təmizləmədir. O, məsələn, ötən il “Snegiri” dövlət sağlamlıq kompleksinin 862 min rubl həcmində tenderini qazanan “Techinvest-SM” şirkətinin baş direktoru və ortaq sahibi kimi qeyd olunub.\nVahabovdan əlavə, daha 3 iş adamının “Tekhinvest-SM”-də səhmləri var. Vahabovun tərəfdaşlarından biri Viktor Popov da, polisin gümanına görə, Azərbaycan dərnəyinin maliyyələşdirilməsində iştirak edir. Bəlkə də məhz Popovun şirkətləri vasitəsilə VBON ianələr alıb.\n“Kontur.Fokus” bazasına əsasən, Popov quru təmizləmə və avtomobil təmirindən tutmuş dərman və inşaat sahələrinə qədər müxtəlif sahələrdə fəaliyyət göstərən 19 şirkətin təsisçisidir. 2014-2015-ci illərdə onun “Partnyor-10” və “Klininqovaya kompaniya № 1” şirkətləri paytaxtın idman və turizm departamentinin hərracında rəqabəti təqlid edib. Şübhəsiz, departament rəhbərliyi rəqib olduğu iddia edilən bu iki şirkətin eyni sahibi olduğunu bilməmiş deyil.\nPolis azərbaycanlı fəalların maliyyələşdirilməsinin daha 2 işadamının firmalarından keçə biləcəyindən şübhələnir. Bu, Aleksey Loqominov və İqor Alekseyevdir. Onlar fəaliyyət sahəsi qida ticarəti, avtomobil təmiri və inşaat sahələri olan 8 şirkətin təsisçiləri kimi göstəriliblər. Maraqlıdır ki, şirkətlərin əksəriyyəti 2016-cı ildə təsis edilib və 2018-ci ilin sonuna qədər ləğv olunub.\nFərid Vahabovun özü “Baza”ya VBON-un təşkilatçısı olmadığını bildirib:\n“Mən qrupun aktiv abunəçilərindən biriyəm, amma şübhəsiz, onun təşkilatçısı deyiləm. İndi fəal müzakirə edilən döyülmə videosu VBON-a aid deyil. Hərəkat adam döyməklə məşğul olmur. Bəli, həqiqətən “kamera qarşısında üzr istəyirik” başlığı var, ancaq döyülmə olmadan. Hətta belə bir epizod var idi: azərbaycanlı oğlan nəsə xoşagəlməz söz demişdi, qohumları ilə əlaqə qurulub və uşağın anası oğlunun üzr istəməsinə dair video çəkib. Fəalların özləri isə heç kəsi döymürlər”.\nO, Loqominov və Bünyadovla əlaqələrini də inkar edib: “Hərəkat heç bir maliyyə yatırımı tələb etmir. Heç bir fond yoxdur, sadəcə zaman-zaman xeyriyyə aksiyaları, bəzi tədbirlər, o cümlədən mənim layihəm – “AzePride” idman zalı üçün pul yığırıq, bunun mənası insanların az pul müqabilində idmanla məşğul ola bilməsi deməkdir. İşimə gəldikdə, nə onun, nə də iş ortaqlarımın VBON və onun maliyyələşdirilməsi ilə əlaqəsi var. İş ortağım Viktor Popov VBON-un mövcudluğundan belə xəbərsizdir. Aleksey Loqominovu tanımıram (Daxili İşlər Nazirliyinin məlumatına görə, hərəkatın maliyyələşdirilməsi onun şirkəti vasitəsilə həyata keçirilir)”.\nLoqinov və Popovla əlaqəni Binnət Bünyadov da rədd edir: “Bu adları ilk dəfə eşidirəm”.\n“Vkontakte”-də VBON iştirakçılarının səhifələrinin demək olar ki, yarısı icazəsiz istifadəçilər üçün bağlanıb və böyük əksəriyyət pablik abunəçidir https://vk.com/military_az (2017-ci ildə pablik yayımlanan məqalələrdən biri ekstremist materiallar siyahısına əlavə edilib).\n“Mən qrupun aktiv abunəçisiyəm. Bəli, üzr istənilən videoları gördüm. Döyülməni görmədim. Üzr istənilməsindən danışırıqsa, davaya görə üzr istəyirlər. Bəli, qızlarımızı təhqir edən, ya da ədəbsiz şeylər yazan azərbaycanlılar və digər Qafqaz xalqlarının nümayəndələri olub. Mən onlarla telefonla bir neçə dəfə danışmışam”, – deyə “Vkontakte”-dəki VBON qrupunun üzvü Xalid deyir.\nBir çox Rusiya mediası hərəkat haqqında yazdıqdan sonra VBON iştirakçılarının çoxu “AZERBAIJAN online”-yə mesaj göndərib, orada döyülmə faktlarını “açıq böhtan və universal şişirtmə” adlandırıblar.\n“Dünənki canlı yayımda onların terrorçu, İŞİD-çi, Rusiya torpağında hamıya zülm edən kimi səciyyələndirilməsi və bu barədə ucadan deyilən fikirlərin əksinə olaraq, bilirik ki, onlar öz xalqının yalnız mənəvi tərbiyəsi ilə məşğul olan, daxili problemləri tez-tez dialoq yolu ilə çözən adi azərbaycanlı oğlanlardır”.\n“VBON iştirakçılarının əksəriyyəti (2000-dən çox adam və hamısını izləmək mümkün deyil) heç bir sərhəd tanımır, icma rəhbərlik tərəfindən idarə olunmur və bəlkə də mənəviyyatla heç bir əlaqəsi olmaya-olmaya özlərini qürurla VBON-çu adlandırır… Biz belə bir yanaşmanı dəstəkləmirik. İnsanları, hətta günahkar olanları alçaltmaq və döymək düzgün deyil”.\n“Birinin başqasının şəxsi həyatına (gənclik maksimalizmi, gənc qan) burun soxmamasını və kimisə zorla bu və ya digər nümunəyə tabe olmağa məcbur etməyin lazım olmadığını yaxşı başa düşmədiklərindən başqa, yaxşı işlər görülüb. Dəfələrlə ehtiyacı olan, kimsəsiz, yetim və xəstə maliyyələşdirməyə kömək ediblər… “\nSonda bütün bunlar “xarici düşmən” ittihamları ilə əlaqələnir: “Qarşıdurmanı daha da qızışdırmaq üçün hər şeyə hazır məkrli qonşularımız (ermənilər nəzərdə tutulur – tərc.) saxta Azərbaycan səhifələrini yaratmaqdan, ruslara təhqir və təhdidlər yazmaqdan çəkinmirlər, sonra da xəbər yayırlar ki, bunu azərbaycanlı terrorçular edir”.\nDigər bir qeyddə VBON nümayəndələri rus millətçilərini özləri haqqında mənfi məlumatlar yaymaqda günahlandırırlar: “Moskvada və Rusiyanın qərbindəki millətçi qruplar Rusiya xalqlarına təcavüz və qorxutma kampaniyasına başlayıb və etnik azlıqlara qarşı repressiyalara çağırış edirlər”.\nVahabov da millətçilərin təxribatından danışır: “Düşünürəm ki, saxta fotolarla hərəkatı ləkələmək etnik nifrət oyatmaq məqsədi ilə rus millətçiləri tərəfindən təşkil edilib”.


Belarus iqtisadiyyatı — Vikipediya\nÜmumi Daxili Məhsulun artım qrafiki. 1995 - 2009\nBelarus iqtisadiyyatı — Dünya iqtisadiyatında Alıcılıq qabiliyyəti paritetinə əsasən Ümumi Daxili Məhsulun dəyərinə görə 73-cü ölkə (2016) . SSRİ-nin dağılması və onun nəticəsi kimi iqtisadi əlaqələrin kəsilməsi istehsal səviyyəsinin aşağı düşməsinə (1990–95 il - lərdə ÜDM-in həcmi təxminən 40% azalmışdır) səbəb olmuşdu; istehsalın azalması templəri bütün MDB ölkələrindəki, o cümlədən Rusiyadakı analoji göstəricilərdən xeyli aşağı idi. Ən iri sənaye müəssisələri dövlət mülkiyyətində qalmışdı (dövlət müəssisələrinin payı təqribən 60%); mineral gübrələrin alınmasına çəkilən xərclərin təqribən 80%-i, yanacaq və elektrik enerjisinə çəkilən xərclərin isə təqribən 50%-i dövlət hesabına ödənilən iri k.t. müəssisələri də (kolxoz və sovxozlar, damazlıq təsərrüfatları) saxlanmışdı. 1997-ci ildən iqtisadiyyatın sabit artımı müşahidə olunur; kiçik və orta sahibkarlıq biznesi inkişaf edir; ticarət müəssisələrinin əksəriyyəti, xidmət sferası, kiçik və orta sənaye müəssisələri özəl sektora aiddir.\nÜDM-in həcmi 131,2 mlrd. dollardır (alıcılıq qabiliyyəti pariteti üzrə, 2010; adam başına 13909 dollar); ÜDM-in artımı 5,3%. İnsan inkişafı indeksi 0,756-dır (dünyanın 194 ölkəsi arasında 73-cü yer, 2011). ÜDM-in strukturunda (%) sənayenin payı 31,7, ərzaq üzrə xalis vergilərin payı 13,3, ticarətin və ictimai iaşənin payı 19,9, nəqliyyat və rabitənin payı 7,2, k.t. nın payı 8,6, tikintinin payı 6,8, digər sahələrin payı 19,9-dır (2011). ÜDM-in ölçüsünə görə MDB ölkələri arasında Belarus Rusiyadan və Ukraynadan sonra 3-cü yerdədir; ağıryüklü avtomobillərin, traktorların, dəzgahların, elektron cihazların və komponentlərin, kimyəvi liflərin, qatranların və plastik kütlələrin, k.t. məhsullarının istehsalı ilə seçilir.\nDiversifikasiya olunmuş və əsasən, ixrac yönümlü maşınqayırma, kimya və neft-kimya aparıcı sənaye sahələridir. Sənaye istehsalınında maşınqayırma və metal emalı 23,2%, yanacaq 21,3%, yeyinti 14,6%, kimya və neft- kimya 13,4%, elektroenergetika 5,5%, yüngül 3,6%, meşə, ağac emalı və sellüloz-kağız 4,4%, tikinti materialları sənayesi 5,1% təşkil edir (2008). Yanacaq-energetika resursları ehtiyatı məhduddur. Neft çıxarılır (2009 -cu ildə 1,7 mln. t.; ölkə tələbatının təqribən 15%-ni ödəyir). İdxal edilən nef tin əsas hissəsi Rusiyanın neftçıxarma rayonlarından magistral neft kəmərləri sistemi vasitəsilə gətirilir. Elektrik enerjisi istehsalı – 32,0 mlrd. kVt·saat (2011), əksər hissəsi İES-lərdə hasil olunur (ən iriləri: Lukoml – 2400 min kVt, Smoleviçi – 987 min kVt, Beryozovka DRES-i – 920 min kVt, Qrodno İEM-2 – 170 min kVt). Belarusun enerji sisteminin istifadə etdiyi yanacağın 80%-indən çoxu Rusiyadan idxal olunan təbii qazın payına düşür. SES-lər respublikanın enerji təminatında mühüm əhəmiyyət kəsb etmir (21 SES-in ümumi gücü 11 min kVt təşkil edir). Energetikası daxili tələbatın təqribən 75%-ini ödəyir. Enerjinin çatışmayan miqdarı isə İqnalina (Litva) və Smolensk (Rusiya) AES-lərindən alınır.\nBelarusun metallurgiyası miqyasına görə böyük deyildir (2003-cü il də qara metallar prokatı 1,5 mln. t). Əsas metallurgiya zavodları: poladlıq çuqun zavodu (Jlobin), metal ovuntularından məmulatlar istehsalı zavodu (Molodeçno), alüminium ərintiləri zavodu (Qlubokoye) və s. Belarus maşınqayırma kompleksinin əsas sahəsi ağıryüklü avtomobillərin (2011-ci il - də 22,3 min ədəd) istehsalı üzrə ixtisaslaşan avtomobil istehsalıdır. “Belavtomaz” istehsalat birliyinə Minsk avtomobil zavodu (baş müəssisədir, 7,5–30 t yükqaldırma qabiliyyəti olan avtomobillər, yarımqoşqulu dartı maşınları, yükünü özüboşaldan maşınlar, taxta-şalban daşıyan maşınlar, qoşqular, xüsusi texnika və avtobuslar), Belarus avtomobil zavodu (Jodino; karyerlərdə faydalı qazıntıların açıq işlənilməsi üçün 40, 75, 110, 130-tonluq “BelAZ”-lar), Mogilyov avtomobil zavodu (karyerlər üçün yükünü özüboşaldan maşınlar, güclü dartı maşınları və skreperlər), Minsk təkərli yedəkçi maşınlar zavodu (yükqaldırma qabiliyyəti 25–70 t olan avtoqatarlar, seysmik kəşfiyyat və qazıma qurğularının montajı üçün və müxtəlif yük qaldırma qabiliyyətli şassilər), həmçinin avtomobil detallarının istehsalı üzrə ixtisaslaşmış müəssisələr (Minsk ressor, Baranoviçiaqreqat, Qrodnokardanvalları, Jodino ağır ştamplar zavodları və s.) daxildir.\nKimya və neft- kimya sənayesi mineral gübrələrin (2011-ci il də 6,3 min t.; əsasən, Starobinsk yatağındakı kalium duzlarının həqiqi resursları əsasında), yanacağın və sonrakı kimyəvi emal üçün yarım fabrikatların, sintetik qatranların və plastik kütlələrin (491,7 min t.), texniki rezin məmulatlarının, avtomobil şinlərinin (3,2 mln. ədəd) və s. istehsalında ixtisaslaşır. Aparıcı müəssisələri “Belaruskalium” kombinatı (Soliqorsk), Qomel fosfor gübrələri zavodu, “Azot” (Qrodno), Novopolotsk və Mozır neft emalı zavodları (ümumi gücü 45 mln. t.-dan artıqdır; 2004-cü il də 18,5 mln t. emal olunmuşdur),\nNovopolotsk kimya kombinatı, “Belarus rezin-texnika” (Bobruysk). Plastik kütlə məmulatları (Borisov və Polotsk), lavsan (Mogilyov), kaprolaktam (Qrodno), laklar və boyalar (Lida), süni dəri (Pinsk) zavodları var. Bobruysk şəhərində Rusiya kauçuku əsasında şin istehsal edilir (“Belşina”). Respublikanın kimya kompleksində yeni isti qamət biotexnologiyaların intensiv inkişafıdır.\nMeşə, ağac emalı və sellüloz-kağız sənayesi yerli meşə ehtiyatlarına əsalanır. Oduncağın sənaye tədarükü Qomel, Vitebsk, Minsk vilayətlərində və Brest vilayənin şəhərləində aparılır. Emal üçün yararlı oduncağa olan tələbatın təqr. 75%-i ehtiyatlar hesabına ödənilir. Ağac emalı (Bobruysk, Qomel, Mozır, Qrodno, Borisov); faner, kibrit (Peçitsa, Mostı, Pinsk), sellüloz-kağız (Svetloqorsk) istehsalı inkişaf etmişdir. İri dövlət konsernləri “Bellesbumprom”, “Mozırdrev” xammalın tədarükündən hazır məhsulun satışına qədər olan bütün mərhələləri birləşdirir.\nYüngül sənaye müəssisələri trikotaj tikiş məmulatları (Minskdə “Milavitsa”, “Alesya”, Baranoviçi və Brestdəki fabriklər), ayaqqabı (Vitebskdə “Belvest”), xəz və dəri məmulatları istehsal edir. Yeyinti sənayesi müəssisələri ət, süd, yağ- piy məhsulları, makaron, çörək-bulka, şirniyyat məmulatları və s. istehsaledir. Belarus yüksək keyfiyyətli xörək duzunun iri istehsalçısıdır (Mozır yatağından çıxarılan daş duz əsasında).\nKənd təsərrüfatı yerlərinin sahəsi 9,11 mln. hektardır (ölkə ərazisinin 43,9%- i), o cümlədən 6,1 mln. ha (67%) əkin yeri, 2,8 mln. ha (31%) – biçənək və otlaqlardır. Bitkiçilik məhsulları üstünlük təşkiledir (2010-cu il də 55,2%). Çovdar, arpa, buğda, kartof, tərəvəz, şəkər çuğunduru, kətan və s. bitkilər becərilir. Həddindən artıq rütubətli torpaqların meliorasiyası vasitəsilə k.t. yerləri çoxaldılır. Qurudulmuş torpaq fondu 3 mln. ha-dan çoxdur, bitkiçilik məhsullarının 1/3 hissəsi onlardan alınır. Heyvan darlığın əsasını südlük-ətlik maldarlıq təşkil edir; şəhər ətrafı zonalar – südlük, bəzi meşəlik rayonlar isə – ətlik- südlük maldarlıq üzrə ixtisaslaşmışdır; hər yerdə donuzçuluq (ətlik və bekonluq kökəldilmə üstünlük təşkiledir) və quşçuluq var. Mal-qara növü üzrə ət istehsalının strukturu: mal əti və da na əti 44%, donuz əti 44%, quş əti 10%. Mal-qaranın və quşların ümumi sayı və heyvandarlıq məhsullarının istehsalı 1990-cı illərin əvvəlinə nisbətən aşağı düşmüşdür.\nKənd təsərrüfatı məhsullarının əsas növləri, min t\nTaxıl 6296 5449 8375\nŞəkər çuğunduru 1147 1920 4485\nKartof 8958 8649 7721\nTərəvəz 918 2002 1979\nƏtlik mal-qara və quş 1065 605 1020\nSüd 6812 4683 6504\nYumurta (mln. ədəd) 3718 2815 3752\n↑ "Экономика Республики Беларусь в цифрах" (PDF). 2016-03-04 tarixində orijinalından (PDF) arxivləşdirilib. İstifadə tarixi: 2018-04-01.\n↑ IEA statistics: Belarus 2012 Arxivləşdirilib 2014-10-22 at the Wayback Machine (ing.)\nMənbə — "https://az.wikipedia.org/w/index.php?title=Belarus_iqtisadiyyatı&oldid=6276713"\nBu səhifə sonuncu dəfə 9 yanvar 2022 14:45 tarixində redaktə edilib.


Dünya şöhrətli riyaziyyatçı alim professor Oktay Vəliyevin dünyanın ən nüfuzlu nəşriyyatlarından biri olan Springer nəşriyyatında “Çoxçölçülü Periodik Şredinger Operatoru Həyacanlanma Nəzəriyyəsi və Tətbiqləri” adlı monoqrafiyası işıq üzü görmüşdür | Riyaziyyat və Mexanika İnstitutu\nDünya şöhrətli riyaziyyatçı alim professor Oktay Vəliyevin dünyanın ən nüfuzlu nəşriyyatlarından biri olan Springer nəşriyyatında “Çoxçölçülü Periodik Şredinger Operatoru Həyacanlanma Nəzəriyyəsi və Tətbiqləri” adlı monoqrafiyası işıq üzü görmüşdür\nBu günlərdə həmyerlimiz, hazırda Türkiyədə çalışan dünya şöhrətli riyaziyyatçı alim professor Oktay Vəliyevin dünyanın ən nüfuzlu nəşriyyatlarından biri olan Springer nəşriyyatında “Çoxçölçülü Periodik Şredinger Operatoru Həyacanlanma Nəzəriyyəsi və Tətbiqləri” adlı monoqrafiyası ikinci dəfə işıq üzü görmüşdür. Həmyerlimizi bu böyük müvəffəqiyyəti münasibəti ilə ürəkdən təbrik edir, ona daha yüksək yaradıcıllıq uğurları arzu edirik. Kitab haqqında qısa məlumatı oxucuların diqqətinə çatdırırıq.\nKitab həyəcanlanma nəzəriyyəsində, spektral invariantların konstruktiv təyinində və verilmiş Bloch məxsusi ədədlərinə nəzərən periodik potensialın tapılmasında xüsusi əhəmiyyətə malik olan periodik potansiallı çoxölçülü Şredinger operatoru üçün düz və tərs məsələlərə həsr olunmuşdur. Kitabda yüksək kvant fizikasında izoenergetik səthlərin qurulması və qiymətləndirilməsi zamanı prinsipal əhəmiyyətə malik ixtiyari ölçülü fəzada Bloch məxsus ədədləri və Bloch məxsusi funksiyaları üçün asimptotik düsturların çıxarılışı verilmişdir. Bundan başqa kitabda ixtiyari ölçülü fəzada və ixtiyari şəbəkələr üçün Bethe-Sommerfield fərziyyəsinin doğruluğunu isbat etmək üçün vahid metod təklif edilmişdir. Qurulmuş həyacanlanma nəzəriyyəsindən istifadə edərək, verilmiş Bloch məxsusi ədədlərinə nəzərən çoxölçülü operatorun spektral invariantları təyin edilmişdir. Bu invariantlardan bəziləri potansialın Furye əmsalları ilə ifadə olunur. Bu isə Bloch məxsusi ədədlərindan verilənlər kimi istifadə etməklə potensialı konstruktiv şəkildə qurmağa imkan verir. Nəhayət, kitabda potensialın birqiymətli təyin edilməsi üçün alqoritm verilmişddir. Kitabın yenilənmiş ikinci nəşrində yüksək ölçülü halların baxıldığı sonrakı fəsillər üçün model rolu oynayan aşağı ölçülü məsələlərin baxıldığı xüsusi fəsil də daxil edilmişdir.


Hökumət mis ixracını məhdudlaşdırdı - Azinforum.az İnformasiya Portalı\nAna səhifə / Kriminal / Hökumət mis ixracını məhdudlaşdırdı\nHökumət mis ixracını məhdudlaşdırdı\nAvqustun 6-da media hökumətin Azərbaycandan mis və mis ərintilərinin ixracına görə dövlət büdcəsinə ödənilən rüsumların artırılmasını nəzərdə tutanqərarını diqqətə yetirib.\nQərar 30 gündən sonra qüvvəyə minəcək\nMis emalçıları, ən azı, 5 il bu qaydalarla işləyəcəklər. Qərarda göstərilir ki, mis ixracatçıları indən belə malın gömrük dəyərinin 10 faizi həcmində, ancaq hər 1 tona 300 ABŞ dollarından az olmamaqla, rüsum ödəməlidirlər. Əvvəlki qaydalarda ixrac rüsumunun məbləği 15dollar/ton idi. Başqa sözlə, indi ixracatçılar qazancın xeyli hissəsini dövlət büdcəsinə ödəməyə məcbur qalacaqlar.\nLondon qiymətli metallar birjasında (LME) bir ton misin alış qiyməti 4 min 760 ABŞ dolları civarındadır. Halbuki, ötən ilin sentyabrında qiymət 5 min 200 dollardan yuxarı idi. Düzdür, son bir ayda qiymət «dalğalana-dalğalana» 4 min 981 dollaradək yüksəlib.\nDÖVLƏT GÖMRÜK KOMİTƏSİNİN MƏLUMATINA GÖRƏ…\nBu ilin birinci rübündə Azərbaycanın mis emalçıları xaricə ilkin emaldan keçmiş 2 min 314 ton mis göndəriblər. Əldə olunan gəlir 4.3 milyon dollar və ya hər tona 1857 dollar civarındadır. Başqa sözlə, ixracatçıların bəyan etdikləri qiymət dünya bazarındakı qiymətlərdən təxminən 3 min dollar aşağıdır. Azərbaycanın əlvan metal emalçıları ötən il 4 min 45 ton misi 4 milyon 415 min dollara ixrac etdiklərini açıqlamışdılar.\nMütəxəssislərin fikrincə, misin ixrac qiymətinin aşağı həddə göstərilməsi, adətən, mənfəət vergisindən yayınmaq məqsədi güdür.\nYeni ixrac rüsumları mis emalçılarının vergi intizamını gücləndirə, gömrük yığımlarını artıra bilər.\n15 İL ÖNCƏKİ QƏRARIN HƏDƏFİ\nAzərbaycanda gömrük rüsumu ödənən malların siyahısı və ixrac rüsumlarının dərəcələri 2001-ci ilin aprelində təsdiqlənib. Sözügedən siyahıya çuqun, ferroərinti və qara metal tullantıları, emalsız alüminium, eləcə də qurğuşun, sink, qalay və onlardan hazırlanan məmulatlar daxildir. «Baku Steel Company» poladəritmə zavodu işə salınarkən – 15 il öncə verilən bu qərar həmin müəssisənin xammalla təminatını asanlaşdırmaq məqsədi güdürdü. Azadliq.org\nÖncəki “SOCAR-ın neft platformalarında faciələr təkrarlanacaq”\nNövbəti Həsən Ruhani Azərbaycana rəsmi səfərə gəlib


Bəzi ekspertlərin «antiböhran proqramı» ideyası məqbul sayılmadı » Beynəlxalq İqtisadi Araşdırmalar Birliyi - Ekonomiks.az\n«Təəssüfləndirici hal odur ki, bəzi işbazlar əhalinin panika vəziyyətinə düşməsinə maraq göstərir...»\nAzərbaycanın valyuta gəlirləri əsasən neft-qaz satışından əldə edildiyi üçün dünya bazarında neftin qiymətinin oynaması bizi maraqlandırmaya bilməz. Düzdür, hökumət zəmanət verir ki, neft nə qədər ucuzlaşsa da, bu, ölkə iqtisadiyyatına ciddi təsir göstərməyəcək.\nAncaq nəzərə alsaq ki, ölkə iqtisadiyyatının böyük bir hissəsini elə neft sektoru təşkil edir, onda ehtiyatımızı da tutmalıyıq.\nMəlum olduğu kimi, Azərbaycan Mərkəzi Bankının manatın dollara görə məzənnəsinin ucuzlaşması ilə bağlı verdiyi qərar müxtəlif müzakirələrə səbəb olub. Bəziləri hesab edir ki, məlum qərardan sonra hökumət antiböhran tədbirlərini gücləndirməlidir. Həmçinin, antiböhran proqramı qəbul olunmalıdır. Onlar bunu onunla əsaslandırır ki, dolların bahalaşması onun iqtisadiyyatdakı çəkisini artıracaq. Bu zaman nəinki idxal və ixrac əməliyyatları, eləcə də ölkədaxili hesablaşmalar xarici valyutalara keçəcək. Pul-kredit siyasətinin, alqı-satqı əməliyyatlarının Amerika və Avropa valyutaları ilə aparılması manatın Cənubi Qafqazda etibarlı valyuta olmaq potensialına müsbət təsir etməyəcək. Müəyyən qiymət artımları özünü göstərəcək ki, bu da daha çox aztəminatlı ailələrin büdcəsinə təsir göstərəcək. Hesab olunur ki, hökumət antiböhran tədbirlərini elan etməli, çevik siyasət yürüdərək spekulyasiyaların qarşısını almalıdır və s.\nBütün bunların fonunda hökumətin antiböhran proqramı qəbul etməsinə ehtiyac varmı? Sözügedən məsələ ilə bağlı «Bakı-Xəbər»ə açıqlama verən «Ekonomiks» Beynəlxalq İqtisadi Araşdırmalar Birliyinin sədri Fikrət Yusifov hesab edir ki, buna ehtiyac yoxdur. O bununla bağlı fikirlərini belə əsaslandırdı: «Fikrimcə, belə bir proqramın qəbul edilməsinə ehtiyac yoxdur. Hesab edirəm ki, tələsmək lazım deyil. Çox güman ki, yaxın müddətdə bir çox mətləblər aydınlaşacaq. Təəssüfləndirici hal odur ki, bəzi işbazlar əhalinin panika vəziyyətinə düşməsinə maraq göstərir, qiymətləri süni şəkildə qaldıraraq bundan öz mənfəətləri üçün istifadə etməyə çalışır. Mən vətəndaşlarımızı təmkinli olmağa, təlaşa düşməməyə çağırıram. Ölkədə hansısa böhran vəziyyətinin yaranacağı tamamilə istisna olunur. Müəyyən narahatlıqları təbii qarşılayıram. Lakin yaranmış situasiyanı az qala «qiyamət» əlaməti kimi təqdim edənlərin küyünə getməyə ehtiyac yoxdur».


"Ferma"da qız iştirakçının hamamda ürəyi getdi - VİDEO » Median.Az - Bütün xəbərlər bir ünvanda\n"Ferma"da qız iştirakçının hamamda ürəyi getdi - VİDEO\nARB telekanalında yayımlanan "Ferma" realiti şousu bu dəfə də qalmaqalsız ötüşməyib.\nBaku.ws xəbər verir ki, iştirakçılar tərəfindən təkləndiyi deyilən Hənifə adlı iştirakçının hamamda ürəyi gedib. Vəziyyəti pisləşən gənc qız qəflətən yerə yıxılıb və uzun müddət orada qalıb. Onun evə qayıtmadığını görən yoldaşları gözlənilməz mənzərə ilə qarşılaşıb.\nQız təhlükəsizilik xidməti əməkdaşının və digər oğlan iştirakçıların yardımı çətinliklə evə gətirilib. İlk yardım göstərilən gənc qız özünə gəlib. Daha sonra məlum olub ki, Həmidə verilişdən uzaqlaşmaq üçün bunu qəsdən edib. Özünə gələn xanım iştirakçı otağı dağıtmağa başlayıb.скачать dle 11.3\n1 909 19.01.17 16:09


“Mən vəziyyətin dəyişə biləcəyinə işarə verən əlamətlər görürəm. "Turan" agentliyinin, "Ayna" və “Zerkalo” qəzetlərinin fəaliyyətlərini bərpa etməsi məndə belə ümidlər yaratdı. Düşünürəm ki, onların fəaliyyətlərini bərpa etməsində ölkə rəhbərliyinin ortaya qoyduğu fərqli iradə rol oynadı.... Ancaq hakimiyyət daxilində həmin KİV-lərin fəaliyyətindən heç də razı qalmayan vəzifəli şəxslər var. Vaxtilə "Turan" agentliyinin, "Ayna" və “Zerkalo” qəzetlərinin bağlanmasına nail olmuşdular. Onlar yenə məqam gözləyirlər. Əgər onların bu cür fəaliyyətlərinə imkan verilərsə, xoşagəlməz proseslər davamını tapacaq”.\nBu fikirlər özünü “mediatexnoloq”, “müstəqil media eksperti” kimi təqdim edən “Yeni Nəsil” Jurnalistlər Birliyinin sədri Arif Əliyevə məxsusdur. Milli Mətbuatın 144 illiyi ilə bağlı saytlardan birinə verdiyi müsahibədə Azərbaycan mediasının mövcud durumunu qiymətləndirərkən belə deyib. Təqdim etdiyimiz qısa sitat, ümumilikdə müsahibənin motivini təşkil edir, oxucuya belə fikir aşılanır ki, Azərbaycan Prezidenti medianın qayğısına qalır, medianın inkişaf edib dünya çapına çıxmasına çalışır, amma Prezidentin media siyasətini icra edənlər ya səriştəsiz, ya da qərəzli yanaşma ilə bu səyləri heçə endirirlər, medianı “belə günə qoyurlar”.\nMüsahibələr tezislərin təkrarlanması ilə yanaşı, eyni tarixdə yayımlanmaları, eyni hədəfləri vurmaları ilə diqqət çəkirlər. Kimsə iddia edə bilər ki, 2 gün sonra Milli Mətbuatın 144 illiyi tamam olur, müsahibələr bu məqsədlə verilib, tarixlər də bu baxımdan üst-üstə düşür. Amma deyil: bu fikirlərin nə Milli Mətbuat Gününə, nə də medianın mövcud durumuna aidiyyatları yoxdur. Bunlar bir “ mediatexnoloq”un, “müstəqil media eksperti”nin də fikirləri deyil. Mediaya verilən “siyasi qiymətdir”, büsbütün siyasi mesajlarla doludur; konkret ünvanlara hədəflənib. Media eksperti siyasi oyunlara girişməz, siyasi oyunlara alət olmaz, siyasi qurupların təbliğatçısına çevrilməz. Bu müsahibələr isə əksinə, məhz siyasi oyunlara hesablanıb. Eyni tezislər, təqribən 2017-ci ilin ortalarından başlayaraq, intensiv şəkildə gündəmə gətirilir, vahid mərkəzdən idarə olunur: “Azərbaycanda islahatlar başlayıb, bu islahat hökumətin media siyasətini icra edənləri da vuracaq” deyə bir fikir aşılanır cəmiyyətə. Media caməsində olub, bu şayiələri eşitməyən, fürsət düşən kimi qolundan çəkilib “sən də gəl bizə qoşul” təklifini almayan qalmayıb, yəqin ki. Prezidentin başlatdığı islahat dalğasını fürsət bilib keçmişini gizlətmək, özünə yer tutmaq istəyənlər çoxalıb, “suyu bulandırıb balıq tutmaq” istəyənlər az deyil. Olsun, islahatı hamı dəstəkləyir, hər kəsin hansısa vəzifəyə təyinat almaq, hansısa prosesdə iştirak etmək haqqı var. Amma bunun üçün yalan danışmaq, cəmiyyəti aldatmaq, kimlərinsə əməyini yerə vurmaq, haqqını danmaq, kimlərisə öz toruna salıb naməlum istiqamətə sürümək, bədbəxt edib yarı yolda buraxmaq şərtdirmi? Yaxud, hansısa qrupun oyunçusuna çevrilmək, alət olmaq şərtdirmi?\nQoy əksini desinlər, isbat etsinlər ki, gördükləri iş kampaniya deyil, siyasi məqsəd daşımır, səmimi şəkildə medianın problemlərini çözmək istəyirlər; üç şəxsin müsahibəsi də ya təsadüfən, ya da mətbuat günü ilə bağlı olaraq üst-üstə düşüb. Əgər belədirsə, onda bir həftə öncə Aslan İsmayılovun verdiyi müsahibəni necə şərh edək? Aslan İsmayılov cəmi bircə həftə öncə özünün sosial şəbəkələrdə yaydığı müsahibəsində deyir: “ Elçin Şıxlı, Mehman Əliyev, Qulu Məhərrəmli, Arif Əliyev birlikdə Əli Həsənova qarşı qəti mövqe ortaya qoymalıdırlar....”. Adam komanda verir, icraçılar da dərhal hərəkətə keçirlər, bir gündə hamısı müsahibə verirlər və Prezidentin ictimai-siyasi məsələlər üzrə köməkçisinin, media siyasətinin icraçısının fəaliyyətini pisləyirlər. Təsadüfidirmi? Əgər belədirsə, niyə açıqlama verib Aslan İsmayılova “biz sənin əmr qulların deyilik” demirlər? Əvəzində, Aslan İsmayılovun tezislərini öz müsahibələrində olduğu kimi təkrarlayırlar. Bu müsahibələrin kampaniya xarakterli olmasını isbatlayan arqumentlər yetərincədir, hamısını sadalamaq lüzumsuzdur. Bizim diqqət yetirmək istədiyimiz məqam müsahibələrdə əks olunan tezislərin nə dərəcədə “obyektiv” və “səmimi” olmalarıdır.\nArif Əliyevin aprel hadisələri günündə verdiyi müsahibənin motivi budur ki, hakimiyyət komandası “Qarabağı ermənilərə güzəştə getməyə hazırlaşır, xalqın bu güzəştdən xəbər tutmaması, etiraz etməməsi üçün medianı öldürürlər”. Guya AXCP sədri Əli Kərimli Prezidentin “ bu siyasətinin qarşısını alımaq istəyir, Qarabağın satılmasına mane olmaq istəyir, ona görə də hakimiyyət Əli Kərimli üzərinə hücuma keçir”. Müsahibə boyunca hakimiyyətin ordu quruculuğu ən kəskin şəkildə pislənilir, ordu siyasətini icra edən şəxslər ən kəskin ifadələrlə tənqid edilirlər. Necə ki, indi hakimiyyətin media siyasətini icra edənlər pislənilirlər.\nBaşqa bir həssas dövrü, 2013-cü ilin prezident seçkiləri dövrünü nəzərdən keçirək. Seçkidən 2 ay öncə 2013-cü ilin sentyabr ayında Arif Əliyev dövrün populyar KİV-lərindən olan “mediaforum.az” saytına müsahibə verib (mediaforum.az/az/2013/07/05/%C4%B0 brahimb%C9%99yovun-d%C3%BCnyan%C4%B1n-adam%C4%B1-oldu% C4%9Funa-inanmaq-112158269c02.html#.Udw_8DvwnSg).\nGeriyə getmirəm, çünki vəziyyət daha da qəlizləşir. Hesab edirəm ki, çox dərinə getmədən belə, Arif Əliyevin Prezident haqqında təsəvvürlərini aydınlaşdırmaq mümkündür. O, 6 il əvvəl Prezident komandasının seçki məsələləri üzrə məsul üzvlərini (həmin şəxslər bu gün də seçki prosesinə məsuldurlar), 3 il öncə Prezident komandasının hərbi məsələlər üzrə cavabdeh üzvlərini (həmin şəxslər bu gün də hərbi məsələlərdə məsuldurlar), daha sonra Prezident komandasının media məsələləri üzrə məsul üzvlərini (həmin şəxslər bu gün də media məsələləri üzrə məsuldiurlar) ən kəskin ifadələrlə tənqid və təhqir edir. A. Əliyev 2013-cü il müsahibəsində deyir: “Seçkilər yaxınlaşdıqca görünür ki, iqtidar qüvvələri vahid platformaya gəlməyiblər, əvvəlki birlik və vahidlik görsənmir. Uzun illər baş verən daxili çəkişmələr orta səviyyəli rəhbərlərin, biznes dairələrinin narazılığını artırıb... Həlledici amil, əlbəttə ki, Rüstəm İbrahimbəyovun şəxsiyyəti ola bilər”. Adam bütün varlığı ilə İlham Əiyev hakimiyyətinin əvəzlənməsini arzulayır, bu yolda çalışır, ictimai rəyi istiqamətləndirir. Arzuları doğrulmayanda isə fərqli taktika seçilir, iqtidar komandasının ən sadiq üzvləri hədəfə götürülür, cəmiyyətin gözündən salınır, hakimiyyət komandasında parçalanma, etimadsızlıq mühiti yaradılmasına cəhd göstərilir. Belə açıqlamalarla cəmiyyətə “Prezident öz ətrafına gərəksiz adamları toplayıb” mesajı verən Arif Əliyev ölkə Prezidentini təqdirmi edir? Bu, rus misalında deyildiyi kimi, naşı siyasətçilikdən doğan “ayı xidmətidir”, yoxsa cəmiyyəti çaşdırıb özünə yer tutmaq üçün istifadə edilən taktika? Müsahibələri oxuyarkən, ikinci tezis öz təsdiqini daha çox tapır. Olsun, hər kəsin bir komandada təmsil olunmaq, hakimiyyətə gəlmək, siyasi mübarizədə iştirak etmək hüququ var. Amma burada bir dürüstlük olmalıdır. Sən bir müsahibədə Prezidenti və onun komandasını ən kəskin şəkildə pisləyirsən, əvəzlənməsini arzilayırsan, bunu Azərbaycanın qurtuluş resepti kimi təqdim edirsən, digər müsahibəndə isə Prezidenti təqdir edib, onun komanda üzvlərini aşağılayırsan. Belə siyasət olurmu? Jurnalistlərin etik kodeksindən götürülmüş bir tezis var, Qulu Məhərrəmli onu tez-tez təkrarlayır, sonuncu müsahibəsində də təkrarlayıb: “Jurnalist vicdanlı, dürüst, əxlaqlı olmalıdır”. Nəzərə almaq lazımdır ki, bu tezis təkcə jurnalistlər üçün deyil, media industriyasında təmsil olunan hər bir şəxs, o cümlədən media ekspertləri üçün keçərlidir.\nSiyasətlə işimiz yox. Arif Əliyevin siyasi proseslərlə bağlı fikirlərini şərh etmək həmin sahənin təmsilçilərinin üzərinə düşür. Bəlkə bilmədiyimiz daha dərin mətləblər var? Bəlkə ildə bir siyasi əqidəni dəyişmək siyasi etiketin tələbidir? Bəlkə, doğurdan da, belələrini səmimi qəbul edib inananlar var? Bizim işimiz deyil. Toxunmaq istədiyim məqam müsahibədə medianın mövcud durumu ilə bağlı deyilənlərdir. Arif Əliyev və təriflədiyi komanda üzvləri mütəmadi olaraq KİVDF-nin və Mətbuat Şurasının fəaliyyətini gündəmə gətirirlər, onları tənqid edirlər, bu tənqidlərini də “hakimiyyətin media siyasətinin icraçılarının yarıtmaz əməlləri ilə” əlaqələndirirlər. Qeyd edirlər ki, əgər KİVDF ona ayrılan maliyyəni düzgün sərf etsəydi, Azərbaycan mediası “bu gündə olmazdı”, “beynəlxalq aləmə çıxa bilərdi”, “ölkə daxilində ictimai rəyə sahiblənə bilərdi” və sair. Bu iradlara dəfələrlə cavab verilib, həm də tutarlı cavablar. İnternetdə axtarış verib tanış olmaq mümkündür. Mənim deyəcəklərim bir az fərqlidir. Əvvəla, Azərbaycan mediası ölkə daxilində ictimai rəyə sahiblənib, özü də çox peşəkar səviyyədə. 2015-ci ilin Bakı I Avropa Oyunları zamanı, 2016-cı ilin aprel döyüşləri zamanı, 2018-ci ilin prezident seçkiləri hədəf alan “söyüş kampaniyası” zamanı Azərbaycan mediasının sərgilədiyi mövqe, ictimai rəyin sabit tutulması yönündə apardığı mübarizə yaddaşlardadır. Hücum elə başlamışdı ki, Arif Əliyev və onun təriflədiklərinin ümidinə qalsaydı, indi çox şey fərqli olardı. Bəlkə Arif Əliyev, Qulu Məhərrəmli, Elçin Şıxlı, Mehman Əliyev cavab verdi “söyüşçülərə”? Bircə yazıları, iradları, cavabları, barışdırıcılıq təşəbbüsləri oldumu? Varsa belə cavabları, heç olmasa bircə nüsxəsini göstərsinlər, biz də\nbilək. Axı həmin söyüşçülər ölkə Prezidentini, onun seçkisini, I Vitse Prezidenti, Azərbaycan dövlətini, xalqını... hədəf almışdılar. Niyə qalxıb bircə kəlmə demədiniz, səsinizi çıxarmadınız? Budurmu Prezidentə dəstək, təqdir? Yaxın bildiklərinizə danışmışdınız, onlar da sağa-sola dağıdırdılar: demişdiniz ki, biz niyə cavab veririk, qoy özləri cavab versinlər! Çox dəqiq ifadədir, xarakterinizi tam açır, Siz həmişə belə düşünmüsünüz: dövlət pul, qrant versin, vətəni müdafiə edək; əks tərəf pul, qrant versin, vətəni söyək. Belə prinsip olmaz. Belə düşündüyünüz üçün də etimad qazanmamısınız. Sizlər, 1992-cı ildən 2008-ci ilə qədər Azərbaycan mediasının üst qatında olmusunuz, medianı idarə etmisiniz. Əgər etimad qazana bilsəydiniz, media layihələri Sizin vasitənizlə icra olunardı. Media üzrə ən böyük layihələr, məhz sizlərin gedişindən sonra icra edilib. Deməli, sizlərə yox, sizlərdən sonrakılara etimad göstərilib.\nBəs sizlərin icra etdiyiniz layihələrdən gündəmdə qalan nə var? Nə yetişdirmisiniz 12 il ərzində, 1996-cı ildən 2008-ci ilə qədər? Əslində var nümunələr, amma ürək açan, üz ağardan deyillər. Siz “unutsanız” da, mən xatırlayıram. 90-cı llərdə Orduxanları yetişdirmisiniz: küçəyə çıxıb “polisə daş atan jurnalistləri”. 2000-ci illərin əvvəllərində Emin Hüseynovu və onun bənzərlərini yetişdirmisiniz. İnkar etməyin: indi təriflədiyiniz Mehman Əliyev Emin Hüseynovun əlindən tutub, donor təşkilatlara bir-bir təqdim edib. Gözümüzün qabağında olub bütün bunlar. Son 3 il ərzində də İkram Rəhimovu gətirmisiniz mediaya, “hinduşka alverçisini”. Onu da Sizin Media Kulub və “Turan” Agentliyi sırıyıb mediaya. İkram həbs ediləndə Siz 3 dildə informasiya yayıb onu “Azərbaycanda tənqidçi jurnalist həbs olundu” kimi təqdim etmisiniz. İndi nə Orduxan var, nə Emin var, nə də İkram. Ona görə deyirsiniz ki, “Azərbaycan mediası bu günə düşüb”. Azərbaycanın, Sizin anlayışınızda “bu günə düşmüş mediası” Sizin yetişdirdiyiniz mediadan daha çox faydalı olub vətən üçün, peşəkar olub, milli olub.\n“Yeni Nəsil” Jurnalistlər Birliyi Azərbaycan üzrə ekspert sorğusu əsasında tərtib olunmuş ilk media azadlığı indeksini açıqlayıb. Sorğu 2013-cü il iyunun 22-25-də keçirilib. Tədqiqatda siyasi təşkilat və dövlət orqanlarında təmsil olunmayan, öz sahəsində azı 5 il iş təcrübəsinə və kütləvi informasiya orqanları ilə daimi əlaqələrə malik hüquq müdafiəçiləri, hüquqşünaslar, sosioloqlar, ictimai xadimlər və jurnalistlər iştirak ediblər......


29 Oktyabr 2020 - 20:36\nErmənistan raket zərbələri Bərdə Olimpiya İdman Kompleksinə ciddi ziyan dəyib.\nMilli Olimpiya Komitəsindən (MOK) verilən məlumata görə, Bərdə şəhərinə növbəti dəfə təcavüzkar Ermənistan tərəfindən endirilən raket zərbəsindən sonra bir çox mülkü obyektlərlə yanaşı, Bərdə Olimpiya İdman Kompleksinə də dəyən ziyan nəticəsində, kompleks tamamilə yararsız hala düşüb.\n3,8 hektar ərazini əhatə edən idman obyektinin hər iki binasının infrastrukturu sıradan çıxıb. Bərdə Olimpiya İdman Kompleksinin direktoru Qabil Məmmədovun sözlərinə görə, xoşbəxtlikdən işçilər arasında zərərçəkən yoxdur. Ancaq, ilkin hesablamalara əsasən kompleksə yüzminlərlə manat dəyərində ziyan dəyib.\nYüksək səviyyəli müxtəlif yarışların keçirilməsi üçün nəzərdə tutulan, beynəlxalq standartlara cavab verən kompleks 2003-cü il oktyabrın 7-də istifadəyə verilib.\nQeyd edək ki, Ermənistan silahlı qüvvələri humanitar atəşkəs rejimini kobudcasına pozaraq Azərbaycan əhalisinin sıx yaşadığı yaşayış məntəqələrini, mülki obyektləri, o cümlədən fərdi və çoxmənzilli yaşayış binalarını, təsərrüfatları ağır artilleriya və raketlərdən atəşə tutmaqla dağıntı və yanğınlar törətməkdə davam edir.


Alimlər BMT-ni insanları smartfonların zərərli şüalanmasından qorumağa səsləyir\n“Şüalandırıcı qurğular orqanizmin canlı hüceyrələrini zədələyərək əksər insanlarda qəfil ölümə səbəb olur. Mobil rabitə qüllələri evləri şüalanma ilə əhatə edir. Telekommunikasiya avadanlığı və kabellərin hüceyrələrdə DNK-nı zədələməsi xüsusilə təhlükəlidir. Əksər bioloqlar xərçəng xəstəliklərinin artmasını bununla izah edir”, - Kolumbiya Universiteti Tibb Mərkəzinin mütəxəssisi Martin Blank deyib.\n“Biz hüceyrə texnologiyaları üzrə mütəxəssis kimi hüceyrələrin şüalanmaya necə reaksiya verməsini yaxşı anlayırıq. Lakin təhlükəsizlik məsələlərini fizik, mühəndis, siyasətçi və sahibkarlar həll edən zaman biz ətraf mühitin çirkləndirilməsinin qarşısını almaqda aciz oluruq, çirkləndirmə səviyyəsi kritik həddə çatanda isə orqanizmin və çoxlu sayda insanı yoluxduran xəstəliyin reaksiyasını görürük”, - ekspertlər qeyd edib.\nAvstraliyalı ekspert Con Tikel də eyni fikirdədir. Onun sözlərinə görə, mobil telefon və rabitə qüllələrindən şüalanma beyində xərçəngin inkişafına yol açır, - "Hi-News” yazır.


Məktəblər ikinci yarımilin əvvəlində açılacaqmı? - Təhsil Nazirliyi yanında İctimai Şuranın sədri cavab verdi | AzPolitika — onlayn siyasi-ictimai qəzet\nDərc olunub: 20/01/2021 - 22:28\n“Axı sağlamlıq və təhsil kimi dəyərləri müqayisə etsək, təbii ki, birincisi prioritet insan sağlamlığıdır.Ənənəvi təhsilə erkən keçid üçün heç kim gələcək nəslimizin sağlamlığını qurban verməz.\nƏnənəvi təhsil formasının onlayn dərslərə nisbətən daha çox üstünlüklərə malik olduğunu başa düşürük. 45 dəqiqəlik dərs prosesinin 30 dəqiqə ilə əvəz edilməsini müqayisə edək. Lakin vacib olan məqam tələsməməkdir və məsələyə məsuliyyətlə yanaşmaqdır, vətəndaşların isə Təhsil Nazirliyinin qərarlarına anlayışla yanaşması lazımdır”, - Ş.Əsgərov fikrini tamamlayıb.


Şəxsi bina və yaşayış massivləri Müstəqil su təchizatı, tez-tez quyularının və ya quyudan su təxribat əsaslanır. Bu rahat, lakin pul üçün başqa bir tərəfi var - təmizlik H2O, fitness bir içki və ya məişət ehtiyacları üçün. su səviyyəsi girov, bir neçə nəfər dövri testlər quyudan su sanitar standartlara cavab vermir ki, göstərir ki, verilmiş imkanı var. Bu təcəssümü olaraq, yalnız ağlabatan akt var - uyğun filtreler vasitəsilə su təmizlənməsi. onun vəziyyəti, yaxınlarının vəziyyəti, eləcə də ev əyləncə avadanlıq narahat üçün, bir filtre almaq lazımdır. UV Filters 6 əsas kateqoriyalara bölünür filtreler, , osmosis sistemləri, softeners əks dəmir çıxarılması, sorbsiya filtreler, mexaniki müalicə\nH2O və ya üzvi maddələrin gözəl taxıl mexaniki təmizlənməsi az əhəmiyyətli Ferum su təmizləyici. Əslində dəmir çıxarılması manqan və ya Ferum həll təcəssümü, eləcə də qazların qurtarmaq üçün imkan verir. Bu filtre şərti filter və ya sertliğini ilə paralel olaraq istifadə etmək tövsiyyə edilir. sertliğini quraşdırılması etmək müxtəlif duzları təmizləyir su ağır. bütün filter əlavə, qum böyrək yataqları aradan qaldırılması üçün mümkün yumşaldıcı su zərərli qalıq formalaşması məişət avadanlıqları, məsələn, qabyuyan, istilik qazanları, paltaryuyan maşın, müdafiə edir. su sertliğini quraşdırılması əhəmiyyətli minerallaşması su ilə regionlarda istifadə üçün tövsiyə olunur.\nsuyun təmizlənməsi ion mübadiləsi, dəmir aradan qaldırılması - ümumi istifadə filter əsas növləri bunlardır su təchizatı. Xüsusi diqqət nisbətən yeni yolları klirinq olunur. Bu UV və sorbsiya üsulları haqqında. Belə ki, sorbsiya filtreler üzvi, odors su rədd karbon, aktiv istifadə. filtrasiya sonra, su qeyri-təbii rəng və ya dadı azad edilir. Bu filtre xüsusiyyət xüsusi var bu gün olsa da, karbon doldurucular tez-tez əvəz kömür kokos sorptive gücü artaraq, shell. UV filtrləri ən səmərəli su olan mikroorqanizmlərin ilə rəqabət aparır. Ultraviolet su edilməsi tamamilə zərərsiz və içməli üçün uyğun faktiki olaraq bütün mikroblar məhv. təmiz su danışan adlanır ən qabaqcıl filtrasiya sistemi əldən mümkün deyil əks osmosis. xüsusi membranların istifadə edərək, su, çünki təmizlənmiş su və qatılaşdırılmış qalıq gedir nə, bölünüb. dövrə unikal keyfiyyət təmizlənməsi böyük dərəcəsi və 75% saf əldə etməyə imkan verir səmərəliliyinin dərəcə hesab edilir. Məişət və sənaye filtrasiya H2O tez-tez müalicə su həcmi və sistem nəzarət vasitələrinin fərqlənir. təmizlənmiş su tələb şirkətləri, ildə, adətən əks osmosis metodundan istifadə avtomatlaşdırılmış təmizləyici sistemi quraşdırılıb.\nSankt-Peterburqda TRC "Cənub Qütbü" bir baxış: alış-veriş, əyləncə, kafe\nNecə istifadə etmək üçün "Yandeks.Taksi" xidmət təsviri, icmallar\nSimferopol, otel "Ukrayna" nömrələri, şəkillər, qiymətləri və almaq üçün necə\nHotel Aldemir Amilia Mare 5 * (Yunanıstan / Rhodes) photos və təhlil\nRadial simmetriya nədir? Nə heyvanlar radial simmetriya var?\nYazılı inşa-miniatür "View" kimi Highlights\nNiyə səhər uşaqlar lazımdır? Niyə kişi səhər qalxır edirsiniz?


David Tonoyan və Sergey Şoyqu\nErmənistanın keçmiş müdafiə naziri David Tonoyan sensasiyalı açıqlamalar verib. Onun yerli mediaya müsahibəsində 44 günlük müharibədə Ermənistanın məğlubiyyıtinin səbəbləri ilə bağlı xeyli maraqlı və mühüm etiraflar da var.\nDavid Tonioyan deyir ki, o özü və Baş Qərargah rəisi Onik Qasparyan müharibənin Azərbaycana uduzulacağını əvvəlcədən görə biliblər.\nBizimyol.info xəbər verir ki, Tonoyanın sözlərinə görə, Baş Qərargah rəisi Qasparyan Təhlükəsizlik Şurasının iclasında müharibəni dayandırmağı təklif edib. Bu, Tonoyanla da razılaşdırılmış təklif olub.\nÇox maraqlıdır ki, hələ müharibənin 4-cü günündə Ermənistanın hərbi rəhbərliyi hərbi əməliyyatların dayandırılmasını istəyib. Tonoyan bunu Azərbaycan Prezidentinin, siyasi elitasının gözlənilməz reaksiyası və Türkiyənin Azərbaycana dəstəyi ilə izah edib.\nSavaşın lap əvvəlində Ermənistan tərəfinin döyüşlərin dayandırılmasına nail olmaq istəyi Azərbaycanın tətbiq etdiyi hərbi strategiya və taktika qarşısında, Azərbaycan ordusunun döyüş hazırlığı qarşısında çarəsizliyi ola bilərdi. Azərbaycanın tətbiq etdiyi “intellektual müharibə” qarşısında Ermənistan köhnə nəsil silahlarla dayana bilməzdi. Elə də oldu.\nAncaq o, bir mühüm etirafda da bulunub. Etirafın birinci hissəsində deyir ki, müharibə zamanı onu hərbi əməliyyatların hazırlanmasından və aparılmasından kənarlaşdırıblar, ümumi komandanlıq Baş Komandan kimi baş nazirə, operativ komandanlıq isə Baş Qərargah rəisinə məxsus olub. Bununla Tonoyan özünü məğlubiyyətə görə məsuliyyətdən kənar tutmağa çalışsa da, Ermənistan rəhbərliyində baş nazirlə ordu rəhbərliyi arasında “şaquli koordinasiya” qurula bilmədiyini deyir.\nBelə anlaşılır ki, ordu komandanları arasında baş nazirin əmrinə tabe olmayanlar da olub. Tonoyan özünü nə qədər kənara çəkməyə çalışsa da, bu koordinasiyasızlıq məğlubiyyətin əsas səbəblərindən biri olub. O zaman sual çıxır: müdafiə naziri prosesə rəhbərlik etməyibsə, ordu komandanlığı da baş komandanın əmrlərinə heç də həmişə tabe olmayıbsa, onda bu Ermənistan ordusu kimə tabe olub və əmrləri kimdən alıb?!\nBu sualın cavabı müəyyən mənada David Tonoyanın etirafının növbəti hissəsində var: keçmiş nazir deyib ki, Ermənistanın müdafiə naziri olaraq Rusiya müdafiə naziri Sergey Şoyqu ilə hər gün, hətta bəzi günlərdə bir neçə dəfə telefonla danışıb. Buradan da aydın olur ki, əvvəla, Tonoyan müdafiə naziri olduğu halda hərbi əməliyyatların gedişinə rəhbərlikdən kənarda qaldığını yalandan deyir. Çünki müdafiə naziri hökumətin üzvü olaraq Baş Qərargah rəisindən daha üstün mövqedədir və proseslərə təsir imkanları olub. Əgər hərbi kampaniyanın hazırlanmasına və gedişinə heç bir təsiri olmayıbsa, Rusiyanın müdafiə naziri “bəzən gün ərzində bir neçə dəfə” Tonoyanla niyə telefonla danışıb? Əlində səlahiyyəti olmayan adamla Rusiya niyə danışsın ki?\nHakimiyyətə gələndən “Yeni müharibə-yeni ərazilər” deyə avantüra quran, Azərbaycanın Qarabağdan çox uzaqda yerləşən şəhərlərinin “ələ keçirilməsi” üçün təlimlərə komandanlıq edən elə həmin Tonoyan deyildimi?! Bu açıqlamalardan belə çıxır ki, Ermənistanın keçmiş və indiki hərbi və siyasi rəhbərləri elə özləri öz üzərlərində “mini Nürnberq prosesi” qurublar. Tonoyan da dolayısı ilə deyir ki, o, əmrləri Sergey Şoyqudan alıb.\nEyham vurur ki, əgər ona qarşı hansısa addım atılsa, bu, Rusiyaya qarşı atılmış olacaq. Və nəhayət, o deyir ki, 44 günlük müharibə dövründə Rusiya Ermənistana kifayət qədər kömək edib. “Müəyyən mülahizələrdən hər şeyi açıqlamayacam” deyir. Yəni bu da həm Rusiyanın, həm Ermənistanın rəhbərliklərinə mənə toxunulsa, çox sirlər açılar mesajıdır.\nƏn başlıcası isə, David Tonoyan dolayısı ilə etiraf edib ki, əslində Azərbaycan təkcə Ermənistana qarşı döyüşməyib...


ZoomInfo: Bir Xidmət olaraq Şirkət Məlumatları (DaaS) ilə B2B Boru Kəmərinizi Sürətləndirin | Martech Zone\nCümə axşamı, Noyabr 4, 2021 Cümə axşamı, Noyabr 4, 2021 Douglas Karr\nƏgər siz biznesə satış edirsinizsə, siz bilirsiniz ki, potensial şirkətləri tapmaq və orada qərar qəbul edənləri izləmək nə qədər çətindir... onların həqiqətən satın almaq niyyətlərini başa düşmək bir yana qalsın. B2B satış superulduzları bəzi heyrətamiz kəşfiyyatçılardır, lazımi vaxtda, doğru şirkətlərdə doğru insanları müəyyən etmək üçün əlaqələr qurduqları daxili və xarici əlaqələrə zəng vururlar.\nZoomİnfo dünyada lider qurdu Məlumat bir xidmət kimi (DaaS) siz və ya müştəriləriniz dünyanın harasında olursunuzsa olun, bazara çıxmaq strategiyanızı dəstəkləmək üçün platformadır. Onların firmaqrafik verilənlər bazası daxildir:\n106 milyon şirkət qeydləri\n167 milyon əlaqə qeydi\n140 milyon e-poçt ünvanı\n50 milyon birbaşa yığım nömrəsi\n41 milyon mobil nömrə\n31,000 texnologiya profillidir\nBu statik siyahı deyil... 100 milyondan çox əlaqə qeydi hər gün artan könüllü ianəçilər şəbəkəsi tərəfindən yenilənir və yeni məlumatları təsdiqləyir və ya əlavə edir. Maşın öyrənməsi (ML) və Təbii Dil Emalı (NLP) korporativ vebsaytlar, xəbər məqalələri, SEC sənədləri və iş elanları da daxil olmaqla gündəlik 38 milyondan çox onlayn mənbədən məlumat toplamaq üçün istifadə olunur. Onların həmçinin 400%-lik uyğunluq dərəcəsi ilə 90%-dən yuxarı dəqiqlik üçün tədqiqat alətlərini və alqoritmlərini yoxlayan və təkmilləşdirən 99.8-dən çox işçisi var.\nIstifadə Zoomİnfo's platforması ilə şirkətiniz ən yaxşı B2B perspektivlərini araşdıra, hədəfləyə və əldə edə bilər. ZoomInfo-nun əhatə dairəsi, dəqiqliyi və dərinliyi sənayedə ən yaxşısı kimi tanınır. Bu həllər satış və marketinq qruplarınıza bağlanmaq üçün vaxtınızı azaltmaqla və hər bağlanışda gəlirinizi artırmaqla satışları sürətləndirməyə kömək edəcək. Platformaya daxildir:\nKəşfiyyat – bazarınızı müəyyənləşdirin, ideal alıcıları kəşf edin, alıcının niyyətini izləyin və təkmilləşdirmə prosesinizi təhlil etmək üçün zəngləri, görüşləri və e-poçtları təhlil edin.\nnişan – e-poçt, telefon və veb sayt söhbəti də daxil olmaqla, ən vacib kanallarınızda təbliğatı asanlaşdıran və alıcılarla əlaqə saxlayan istifadəsi asan yerli proqramlar.\nOrkestr – müvafiq xarici və daxili iş axını fəaliyyətlərinə əsaslanan əl proseslərini aktivləşdirməklə satış məhsuldarlığını maksimuma çatdırın.\nZoomInfo Platforma Xüsusiyyətləri daxildir\nƏlaqə və Şirkət Axtarışı – Bazarları müəyyənləşdirin, ideal alıcıları kəşf edin\nAlıcı Niyyəti – Almağa hazır perspektivlərə çatın\nDanışıq Kəşfiyyatı - Hər bir qarşılıqlı əlaqəni təhlil edin\nMünasibətlərin kəşfiyyatı - Kontaktları və kommunikasiyaları çəkin\nMəlumat xidmət kimi – Vahid məlumat strategiyasını aktivləşdirin\nSatış avtomatlaşdırması - Telefon və e-poçt ilə əlaqəni asanlaşdırın\nVeb sayt söhbəti – İxtisaslı aparıcıları müəyyənləşdirin və istiqamətləndirin\nRəqəmsal Reklam - Xüsusi hazırlanmış auditoriyaları hədəfləyin\nAxınları - Bazara getmə fəaliyyətlərinə başlayın\nQurğuşun zənginləşdirilməsi - Real vaxt rejimində məlumat əlavə edin\nIntegrations – Ən yaxşı məlumatları Salesforce, MS Dynamics və daxil olmaqla onlarla tətbiqə yerləşdirin Hubspot.\nMəlumat Məxfiliyi, Şəffaflıq və Uyğunluq\nZoomİnfo B2B korporativ məlumatların əldə edilməsində, saxlanmasında və saxlanmasında tam uyğundur:\nZoomInfo ISO 27001 sertifikatına malikdir və biz məlumatların məxfiliyinə və təhlükəsizliyinə çox ciddi yanaşırıq. Topladığımız məlumatların həmişə ən son qanunvericiliyə uyğun olmasını təmin etmək üçün ciddi siyasətlərə əməl edirik. Biz həmçinin Aİ-ABŞ və İsveçrə-ABŞ Məxfilik Qalxanı çərçivələri üçün özümüzü təsdiq etmişik. Bizim məlumat ötürmə proseslərimiz Avropa İttifaqı, Böyük Britaniya, İsveçrə və ABŞ-ın tələblərinə uyğundur.\nZoomInfo-nun İcma Kodu\nZoomInfo dünya üzrə 20,000-dən çox şirkət üçün müasir bazara çıxan proqram təminatı, məlumat və kəşfiyyat sahəsində liderdir.\nPulsuz ZoomInfo sınağına başlayın\nAçıqlama: Mən bu məqalədə filial bağlantılarımdan istifadə edirəm.\nTags: b2bb2b alıcı niyyətib2b alıcı səyahətib2b məlumatlarıb2b məlumat uyğunluğub2b tədqiqatb2b texnologiya məlumatlarıbiznes məlumatlarıalıcı niyyətialıcı səfərişirkət məlumatlarısöhbət zəkasıdaasməlumat xidmət kimiməlumat inteqrasiyasıdigital reklamfirmaoqrafiya məlumatlarımərkəz nöqtəsiISO 27001qurğuşun zənginləşdirilməsims dinamikasıkəşfiyyat məlumatlarıəlaqələr zəkasısatış avtomatlaşdırmasısatış əlaqəsisatış zəkasısatış orkestrisatış iş axınlarısalesforceveb söhbətzoominfo


Ermənistan tərəfindən əmanətlərlə bağlı kiber təxribat qeydə alınıb - FOTO - son xeberler\nƏmanətlərin Sığortalanması Fondu adından saxta məktublar göndərilir.\nNəqliyyat, Rabitə və Yüksək Texnologiyalar Nazirliyindən Sonxeber.az-a verilən məlumata əsasən, Nazirliyin Elektron Təhlükəsizlik Xidməti Ermənistan tərəfinin kiber mühitdə növbəti uğursuz təxribatını qeydə alıb.\nBelə ki, vətəndaşlara elektron poçt üzərindən göndərilən saxta məktublarda guya 1 noyabr 2020-ci il tarixindən etibarən Əmanətlərin Sığortalanması Fondunun fəaliyyətinin dayandırılacağı və fond vəsaitlərinin dövlətin hərbi ehtiyaclarına, düşmənin tam məğlubiyyətinə yönləndiriləcəyi qeyd olunur.\nHəmçinin bu kimi hallarla üzləşdiklərində, "1654" qaynar xətti, www.cert.az saytı və ya reports@cert.az elektron poçt ünvanı vasitəsilə Elektron Təhlükəsizlik Xidmətinə müraciət etsinlər.\nSosial Baxılıb: 1197 Tarix: 26 oktyabr 2020\nAzərbaycanın Milli Qəhrəmanı Əliyar Əliyevin Qubadlıda çəkilmiş fotosunun rənglənmiş halı yayımlanıb.. . Sonxeber.az BiG.AZ-a istinadən xəbər verir ki, bəhs edilən foto 1980-ci illərdə Əliyar Əliyevin öz komandası ilə turnirdə iştirakı zamanı çəkilib. "Facebook"da Rasul Hasan adlı dizayne


Şagirdlərin heyvan sığınacağına ekskursiyası təşkil olunub\nİnkişaf Zamanı Azərbaycan proqramı daxilində məzun layihəsi olan “Green on Gray” İstək liseyi ilə əməkdaşlıq çərçivəsində baş tutdu.\nLayihənin ilk mərhələsini əhatə İnkişaf Zamanı proqramının məzunlarından İstanbul Universiteti Coğrafiya fakultəsi tələbəsi Məryəm İsmayılovanın təbiəti mühafizə və ekoloji həssaslıq mövzusundakı interaktiv təlimi 13-17 yaşlı lisey şagirdlərinin marağına səbəb oldu. Növbəti mərhələdə şagirdlərin AARC Heyvan Sığınacağına ekskursiyası təşkil olundu.\nOnlar könüllü şəkildə heyvanların qidalanmasında iştirak etdilər. Ekoloji məzmunlu divar graffitysi şagirdlərin iştirakı ilə İnkişaf Zamanı Proqramının məzunlarından rəssam Leyla Babayeva tərəfindən çəkildi. Daha sonra sosial şəbəkədə bir cümlə atışı kampaniyasına başlanıldı.\nBurada məqsəd ictiamiyyətin diqqətini ətraf mühitin qorunmasına çəkməyə çalışmaqdır. Qeyd edək ki, “Green on Gray” komandasının üzvləri Nurşan Haşımova, Bəsti Babaşova və Rəvanə İbrahimova İnkişaf Zamanı proqramının 2016-cı il üzrə məzunlarıdırlar.


Xəzərdə “it taunu” epidemiyası: suitilər kütləvi ölür Xəzərdə “it taunu” epidemiyası: suitilər kütləvi ölür\nXəzərdə “it taunu” epidemiyası: suitilər kütləvi ölür\nQuruda COVİD-19 pandemiyasının insanlara həyati təhlükə yaratdığı bu günlərdə Xəzər sahillərində suitilərin cəsədləri aşkarlanmaqdadır.\nHurriyyet.az xəbər verir ki, bu barədə Ekologiya və Təbii Sərvətlər Nazirliyinin Bioloji Müxtəliflyin Qorunması Xidmətinin rəsmisi Arzu Seyidova məlumat verib. Onun sözlərinə görə, Pirşağı sahillərində aşkar olunan cəsədlərin əksəriyyəti köhnədir.\n“Bəzilərinin üzərində kəsici alət izləri aşkarlanıb. Məlumdur ki, balıqçı torlarına düşüblər. Suitilər əslində bu mövsümdə Xəzərin şimal hissəsində, Rusiya və Qazaxıstan sahillərində olurlar. Bizim sahillərdə isə az bir qismi qalır. Bəzən yaşlı suitilər özlərini qayalara çırparaq, tələf olurlar və dalğa onları sahilə gətirir. Buna görə suitilərin hamısının brokonyerliyin qurbanı olduğunu demək olmaz”.\nRusiya tərəfinin araşdırmalarına görə, hazırda Xəzərdə 300 min baş suiti var. Ancaq Böyük Britaniya tədqiqatçıları bildirirlər ki, burada 110 min suiti var. Azərbaycanlı mütəxəssislər daha çox britaniyalı araşdırmaçıların hesablamaları ilə razılaşırlar. Deyirlər ki, hazırda Xəzərdə olan suitilərin köç mövsümü başlayıb. Suitilər Rusiya sahillərinə doğru miqrasiya edirlər. Köç mövsümündə isə heyvanların ölüm halı əvvəlki dövrlərdən daha çox olur.\nMütəxəssislər deyir ki, payız-qış ayları bu canlılarda nəsilartırma mövsümüdür. Dekabr-yanvar aylarında Xəzərin şimal sahillərində buzların üzərində heyvanların balalama dövrü başlayır. Miqrasiya dövründə yaşlı heyvanlar arasında saatlarla üzməyə tab gətirməyib ölənləri də olur. Dəniz axını onları Xəzərin qərb sahillərinə gətirib çıxarır. Bəzi hallarda Pirşağı ilə yanaşı, Mərdəkan, Bilgəh sahillərində onların cəsədlərini görə bilirik.\nMütəxəssislər qeyd edirlər ki, Xəzərdə olan suitiləri digərlərindən fərqlənir. Digər su hövzələrində suyun duzluluq səviyyəsi 30-40 promildir. Yəni duzun bir litr suda olan kütləsi Xəzərdə olan 12-13 promildən 2-3 dəfə artıqdır. Xəzər suitiləri yuxarı duzluluqda yaşaya bilmir. Yada salaq ki, Azərbaycan 1954-cü ildən suitilərin ovunu dayandırıb, Rusiya və Qazaxıstanda isə bu heyvanların ovlanmasına kvota tətbiq olunub. Suitilərin kütləvi ölüm halları 2001-2002-ci illərə təsadüf edib. Həmin illərdə Xəzərin şimal sahillərində suitilərin kütləvi ölümü qeydə alınmışdı. O zaman aparılan tədqiqatların nəticələrinə görə, Xəzər suitilərinin ölümünə səbəb onların orqanizmdə immuniteti zəiflədən “it taunu” adlanan virus xəstəliyinə yoluxması olmuşdu. Bu yoluxma kütləvi epidemiyaya səbəb olmuş və immun sistemi zəifləmiş heyvanların asanlıqla xəstəliyə tutulub ölməsi ilə nəticələnmişdi. Bununla Xəzərdə dəniz məməlilərinin bir müddət kəskin azalması qeydə alınsa da, son illər sabit populyasiya prosesinin getməsi suitilərin kəskin azalma faktını istisna edir. Mütəxəssislər suitilərin ölməsində “it taunu” epidemiyasını istisna edirlər. Fəsil dəyişmələri ilə müşayiət olunan miqrasiya proseslərinin izlənilməsi və illik elmi-praktiki müşahidələrin nəticələrinə görə, antropogen və təbii təsirlərdən nisbi azalma qeydə alınsa da, suitilərin Xəzərdə, o cümlədən, dənizin Azərbaycan hissəsində fəsillərarası hərəkətinə tez-tez rast gəlinir.


Azərbaycan Prezidenti hər bir problemə münasibətdə konseptual yanaşma nümayiş etdirir - AZƏRTAC - Zəif görənlər üçün\nAzərbaycan Prezidenti hər bir problemə münasibətdə konseptual yanaşma nümayiş etdirir\nAzərbaycan dövləti həmişə öz vətəndaşlarının yanındadır. Bakının Nizami rayonundakı “Diqlas” ticarət mərkəzində baş verən yanğın nəticəsində zərər çəkmiş sahibkarlara münasibətdə bunun bir daha şahidi olduq.\nAZƏRTAC xəbər verir ki, Azərbaycan Respublikasının Prezidenti İlham Əliyev hadisəyə dərhal redaksiya verdi və bununla bağlı operativ müşavirə keçirdi. Dövlətimizin başçısı yanğının səbəblərinin araşdırılması və nəticələrinin aradan qaldırılması, həmçinin zərərçəkən sahibkarlara dövlət dəstəyi göstərilməsi barədə tapşırıqlar verdi. Növbəti addım olaraq Prezident ticarət mərkəzində baş vermiş yanğınla əlaqədar komissiyanın yaradılması haqqında Sərəncam imzaladı. Bunun ardınca dövlətimizin başçısı yanğın nəticəsində zərər çəkmiş sahibkarlara maddi yardım göstərilməsi məqsədilə Azərbaycan Respublikasının 2019-cu il dövlət büdcəsində nəzərdə tutulmuş Prezidentin ehtiyat fondundan ilkin olaraq 3 milyon manat vəsait ayırdı. Zərər çəkmiş sahibkarlara aprelin ilk həftəsindən etibarən maddi yardım göstəriləcək. Bundan başqa, onlara uzunmüddətli güzəştli kreditlər veriləcək, sahibkarlar istəklərinə uyğun olaraq digər ticarət mərkəzlərində yerləşdiriləcəklər.\nPrezidentin tapşırığına uyğun olaraq Nazirlər Kabineti Baş nazirin birinci müavini Yaqub Eyyubovun sədrliyi ilə komissiya yaradıb. Komissiyanın tərkibinə fövqəladə hallar, maliyyə, iqtisadiyyat, vergilər, daxili işlər, energetika nazirləri, Baş prokuror, Dövlət Gömrük Komitəsinin sədri, Bakı Şəhər İcra Hakimiyyətinin və Nizami Rayon İcra Hakimiyyətinin başçıları daxildir. Komissiya hadisənin başvermə səbəblərini və hadisə nəticəsində dəymiş maddi ziyanı tam araşdırıb yekun rəyi Nazirlər Kabinetinə təqdim edəcək.\nQeyd edək ki, dünyanın heç bir ölkəsində dövlət zəlzələlər, daşqınlar, yanğınlar nəticəsində vətəndaşların mülkiyyətinə dəyən ziyanın ödənilməsini öz üzərinə götürmür. Bu baxımdan, Azərbaycanda dövlətin belə hadisələrdən ziyan çəkən insanlara verdiyi dəstəyin ardıcıl xarakter daşıması nadir sosial hadisədir. Prezident İlham Əliyev keçirdiyi müşavirədə yaranmış problemə münasibətdə yenə də konseptual yanaşma nümayiş etdirdi. Dövlətimizin başçısı vurğuladı ki, yanğından ziyan çəkən sahibkarlar öz iş yerlərini, əmlaklarını itiriblər, onlara maddi ziyan dəyib. Prezident tapşırıq verdi ki, ticarət mərkəzində çalışan sahibkarların hər biri ilə fərdi qaydada görüş keçirilsin, problemləri dinlənilsin və onlara lazımi dəstək göstərilsin. Bu fərdi yanaşma Azərbaycan Prezidentinin insan amilinə nə qədər böyük önəm verdiyini nümayiş etdirir. Bu yanaşma kütləvi deyil, konkret şəxslərə və onların hər birinin ayrı-ayrılıqda fərqli olan problemlərinin həllinə yönələn yanaşmadır.\nMüşavirədəki çıxışında dövlətimizin başçısı Azərbaycanda sahibkarlar sinfinin yarandığını vurğulayaraq bildirdi ki, ölkənin uzunmüddətli, dayanıqlı inkişafı sahibkarların fəaliyyəti ilə böyük dərəcədə bağlıdır. Dövlətin ağır günlərdə, bədbəxt hadisə baş verdikdə hər zaman sahibkarların yanında olması iş adamları üçün böyük stimuldur. Bu, həm də Prezidentin ölkə iqtisadiyyatının şaxələndirilməsi və iqtisadi inkişafla bağlı strateji hədəflərini nümayiş etdirir. Eyni zamanda, Prezident İlham Əliyev bütün ticarət mərkəzlərində ciddi təftiş işlərinin aparılması, təhlükəsizlik tədbirlərinin gücləndirilməsi barədə də tapşırıqlar verib. Artıq bu istiqamətdə də tədbirlərin görülməsinə başlanılıb.\nDaxili siyasət 2019-03-30 18:32:00


Azərbaycan XTQ-si yaxınlaşır, Arutyunyan komanda verir... » Miq.AZ Azərbaycanda özəl xəbərlər, araşdırmalar, təhlillər və müsahibələrin tək ünvanı\nTarix: 14.09.2021 17:45\nMiq.Az Virtualaz.org-a istinadən xəbər verir ki, cəbhənin həmin istiqamətində döyüşlərin necə getdiyi, Ermənistan ordusunun komandanlığının necə başını itirdiyi və xüsusi təyinatlılarımızın düşmənin arxasına keçib onu necə pərən-pərən saldığı haqda indi ermənilərin özləri danışırlar.\nBu döyüşlər indi irəvan məhkəməsində araşdırılır, erməni ordusunun o vaxt Füzuli-Hadrut istiqamətində mövqe tutmuş artilleriya diviziyonunun qərargah rəisi Gevorq Gevorqyan əsgərlərini atıb qaçmaqda ittiham olunur. Gevorqyanın diviziyonu 2020-ci il oktyabrın 12-də Füzuli şəhəri ətrafında Azərbaycan xüsusi təyinatlıları tərəfindən demək olar ki, tam tərkibdə məhv edilib. 21 nəfərdən 15-i öldürülüb. Həmin əsgərlərin valideyinləri isə günahı qondarma "dqr müdafiə naziri” olmuş general Calal Arutyunyanda və ordu korpusunun artilleriya rəisi Gennadi Baqdasaryanda görürlər. Bildirirlər ki, Calal Arutyunyan yaxınlaşan Azərbaycan xüsusi təyinatlıları barədə xəbəri alanda "bizimkilərdir, atmayın” deyib. Baqdasaryan isə artilleriya diviziyonunu daha əvvəl Azərbaycan pilotsuz təyyarəsinin zərbəsi ilə məhv edilmiş artilleriya batareyasının mövqelərinə qaytarıb, onlara vaxtında geri qaçmağa imkan verməyib.\nBeləliklə, oktyabrın 5-də "Qarabağ müdafiə ordusu”nun 8-ci motoatıcı briqadasının D-20 qaubitsaları ilə silahlanmış diviziyonu Ağdamın Abdal-Gülablı kəndi yaxınlığındakı mövqelərindən Hadruta göndərilib. Çünki orada vəziyyət kifayət qədər ağır idi, Azərbaycan ordusu Hadrut istiqamətində irəliləyirdi.\nÖlən əsgərlərdən birinin atası, istefada olan podpolkovnik Armen Əsriyan İrəvanda keçirdiyi mətbuat konfransında deyir ki, diviziyon artilleriya rəisi Baqdasaryanın əmri ilə Hadrut şəhərini keçib və "9-cu kilometr” deyilən sahədə yerləşib, döyüş mövqeyi tutub. Sonradan aydınlaşdığı kimi, "əks zərbə endirilməsi üçün”. Amma əks-zərbə planı iflasa uğrayıb, çünki Azərbaycan bölmələri Hadruta doğru irəliləyirdi, artilleriya zərbələri üçün isə rəqibin dayandırılması lazım idi.\nNəticədə diviziyon "9-cu kilometr” adlanan sahədən güclə canını qurtarıb və Xocavənd istiqamətində geri qaçıb. Lakin polkovnik Baqdasaryan onlara irəli getmək əmri verib. Diviziyon oktyabrın 8-9-da Füzulinin Cuvarlı kəndi ətrafında mövqe tutub.\n"Oktyabrın 10-da pilotsuz təyyarə diviziyonunun 3-cü batareyasına zərbə endirib. Bundan sonra artilleriya rəisinin icazəsini alaraq diviziyon geri çəkilib. Amma bir neçə saat sonra polkovnik Baqdasaryan deyib ki, çox geri çəkilmisiniz, irəli gedin...”,-Əsriyan bildirir. Nəticədə diviziyon daha əvvəl Azərbaycan PUA-sının vurduğu mövqeyə geri qayıdır. Oktyabrın 12-də diviziyonun atəş mövqelərindən təxminən 1 kilometr məsafədə yerləşən müşahidə postundan məlumat gəlir: hansısa qrup onlara tərəf hərəkət edir. Diviziyon komandiri Tovmasyan və podpolkovnik Ayrapetyan dərhal bu haqda artilleriya rəisi Baqdasaryana məruzə edirlər. Hərəkət edən qrupun hansı tərəfə mənsub olduğunu soruşurlar.\nBəs bu əmri verən kim idi? Polkovnik Baqdasaryan ölən əsgərlərin valideyinləri ilə söhbətində bildirib ki, qrupa atəş açmamaq və geri çəkilməmək barədə əmri şəxsən Calal Arutyunyan vermişdi. (Qeyd: həmin günlər Azərbaycan xüsusi təyinatlıları başda "Hadrut fatehi”, gizir , ölümündən sonra Vətən Müharibəsi Qəhrəmanı adını almış Camal İsmayılov olmaqla ermənilərin rabitə kanallarına daxil olaraq erməni dilində onların bölmələrini çaşdırıb, başqa istiqamətlərə yönləndirib, ehtimal ki, yaxınlaşan qrupu "özününkü” zənn edən Calal Arutyunyan da bu taktiki fənd nəticəsində aldanıb).\n"Onlar cənub istiqamətindən gəliblər. Müşahidə postu yüksəklikdə idi, diviziyonun atəş nöqtələri isə aşağıda. Orada 1-ci və 2-ci batareyanın atəş mövqeləri olub, 3-cü batareya isə artıq yox idi...”,-Əsriyan deyir.\nÖlən əsgərlərin valideyinləri deyirlər ki, günahkar təkcə mayor Gevorqyan deyil. Artilleriya rəisi Baqdasaryan və şəxsən Calal Arutyunyan da mühakimə olunmalıdır. "Əgər sən hədəfləri verirsənsə bilmirsən düşmən hardadır? Bilmirdin ki, oktyabrın 11-də artıq Məlikcanlı (Xocavəndin Bulutan inzibati ərazi dairəsində kənd) artıq götürülüb və o, atəş nöqtələrindən dörd kilometrlikdədir?”, - valideyinlər komandirlərə sual edirlər.\n"Hadrut ətrafında müdafiə xətti tam yarılmışdı: düşmənin diversiya qrupları, digər qruplar...ruslar demiş "proxodnoy dvor” idi. Amma deyirdilər ki, "qalib gəlirik, türkləri (azərbaycanlılar,-red.) Hadrutdan qovmuşuq. Heç nəyi qovmamışdılar...ayın 10-da türklər artıq Hadrutda idi, 11-də artıq Məlikcanlını götürmüşdülər, hansı ki, yeri gəlmişkən 18-ci diviziyonun komanda heyətindən orada çoxlu zabit öldü. Yenə də məlumatsızlıq üzündən, bunkerdən daxil olan məlumatlar üzündən...Gennadi Baqdasaryan deyir ki, Calal Arutyunyan deyib "gələnlər bizimkilərdir”. Nəyə görə? Bəyəm komandan bilmir ki, hansı dərəylə kimin qoşunu gedir?”,-Əsriyan sual edir.\nOktyabrın 27-də Azərbaycan ordusunun zərbəsindən möcüzə sayəsində, ağır yaralı halda sağ çıxan Calal Arutyunyan özü də bu iş üzrə dindirilib. Deyib ki, o yaxınlaşan qrupa atəş açmamaq barədə əmr verməyib, sadəcə deyib ki, "ola bilsin bizimkilərdir, baxın, özümüzünküləri öldürməyin...”. Valideyinlər isə deyirlər ki, ya Baqdasaryan yalan deyir, ya Arutyunyan özünü təmizə çıxarmağa çalışır.\n"Mən Baqdasaryandan dəqiqləşdirdim: ona birmənalı şəkildə deyilib ki, gələnlər bizimkilərdir. Dəqiqləşdirib ki, yüz faiz, yoxsa şübhə var? Cavab verilib ki, yüz faiz, şübhə yoxdur. Axı heç olmasa bir az şübhə yeri olsaydı diviziyon atəş mövqeyini qoyub qaçmağa imkan tapardı...”, - Əsriyan bildirir.\nDigər valideyin isə deyir ki, Arutyunyanın vurulması daha 4-5 batalyonu xilas etmiş olub. Çünki birinci və doqquzuncu müdafiə rayonlarının bir neçə batalyonu həmin günlərdə Füzuli ətrafında mövqe tutulmuşdu: sadəcə olaraq mövqelərdə oturmuşdular, heç nə edə bilmirdilər, üç tərəfdən mühasirədə idilər. "Türklər Füzulidə oturmuşdu, amma biz bir neçə batalyonu ön xətdə saxlayırdıq. Nəyin naminə? Nəyə görə onları vaxtında geri çəkmirdilər? Yaxşı ki, onu vurdular. Ondan sonra təyin olunan komandan ertəsi gün oradan qoşunları geri çəkdi: necəsə bir dəhliz vardı...Yaralılar orada susuzluqdan öldülər. Nəyin naminə orada batalyonları saxlamaqda davam edirdilər? Desinlər ki, guya bizim ön xəttimiz oradan keçir? Türk yaxşı bilirdi ki, qoşun darmadağın edilib...İnsanlar bu əraziləri böyük çətinliklə tərk edə biliblər...”,-mətbuat konfransında deyilib.


Yüksək rütbəli məmurların həbsi dalğası ölkəni bürüyür... - HAKİMİYYƏT UĞRUNDA MÜBARİZƏ? » Hurriyyet.org - Online qəzet\nYüksək rütbəli məmurların həbsi dalğası ölkəni bürüyür... - HAKİMİYYƏT UĞRUNDA MÜBARİZƏ?\nBelə ki, ötən həftə Moskvanın Basmannıy rayon məhkəməsi eks-nazir Viktor İşayevin ev dustaqlığına göndərilməsi barədə qərar çıxarıb. İşayev Rusiya siyasətinin ağırçəkili fiqurlarından bididir, o təkcə Xabarovsk vilayətinin qubernatoru olmayıb. Eyni zamanda prezidentin Uzaq Şərq dairəsi üzrə səlahiyyətli nümayəndəsi idi. Və 2013-cü ilə qədər Uzaq Şərqin inkişafı məsələləri üzrə nazir postunu tutub. Ötən ilə qədər isə İşayev “Rosneft”in vitse-prezidenti vəzifəsini tuturdu. Və onun həbsi də məhz “Rosneft”lə bağlıdır. İstintaq hesab edir ki, İşayev şirkət rəhbərliyini aldadıb və onun üçün daşınmaz əmlakı şişirdilmiş qiymətə icarəyə götürüb. İşayevin həbsinin arxasında Kremlin qüdrətli “boz kardinalı”, “Rosneft”in prezidenti İqor Seçinin dayandığı istisna deyil.\nDigər məlumata görə FTX əməkdaşları prezidentin xüsusi proqramlar üzrə baş idarəsinin xüsusi obyektlər Xidmətinin hərbi hissəsində də axtarış aparır. Axtarış mütəşəkkil cinayətkar qruplaşma yaratmaq maddəsi üzrə gedir, məlumata görə cinayət işi büdcə vəsaitlərinin mənimsənilməsi ittihamı üzrə qaldırılıb. Həmin xidmət ölkə rəhbərliyi üçün yeraltı komanda mərkəzlərini-bunkerləri kurasiya edir. Həbslərin aparılacağı istisna deyil./virtualaz.org/\nGürcüstan parlamentinin sədri İSTEFA VERDİ\nAzərbaycanlı tapdığı 1 milyon rublu sahibinə qaytardı\n"Tbilisidəki etirazlar yalnız Rusiya üçün faydalıdır" - Gürcüstan prezidenti\nGÜRCÜSTANDA "RUS İNQİLABI": prezident Belarusa səfərini yarımçıq qoydu, Saakaşvili polisə çağırış etdi\nPutin ən çox nədən utanır? - ÖZÜ AÇIQLADI\n"Əgər biz təslim olsaq və milli maraqlarımıza tüpürsək..." - Putindən İSMARIC\nParlamentdə mübahisə - Beynəlxalq tədbir yarımçıq qaldı\nİRAN QƏRAR VERDİ: Artıq turistlərin pasportuna möhür vurulmayacaq - SƏBƏB\nƏRDOĞAN İMAMOĞLUNU SİSİ İLƏ EYNİLƏŞDİRDİ: "Biz kəfənizmi geyinib, bu yola çıxdıq"